text:
Itsinda rigizwe n’abagore barindwi ryo mu Bufaransa rizwi nka “Toutes Apôtres” riherutse kwandika amabaruwa asaba guhabwa zimwe mu nshingano nkuru muri Kiriziya Gatorika. Aya mabaruwa bayandikiye uhagarariye Vatikani mu Bufaransa. Iyi mirimo (inshingano) kugeza magingo aya yahariwe abagabo gusa muri Kiriziya.
Ku ya 25 Gicurasi 2020, umufaransakazi witwa Anne Soupa yandikiye ibarwa uhagarariye Vatican mu Bufaransa, amusaba guhabwa inshingano zo kuba Arikepisikopi wa Lyon. Kuva muri Werurwe, diyosezi ya Lyon nta mushumba ifite kuva aho Cardinal Philippe Barbarain yeguriye kubera ibyaha akurikiranyweho by’ihohotera rishingiye ku gitsina.
Kuva aho Anne Soupa yandikiye ibarwa intumwa ya Papa mu Bufaransa, Arikepiskopi Celestino Migliore, abandi bagure bahise bamwiyungaho. Bidatinze cyane, ku munsi Kiriziya yizihizaho umunsi wa mutagatifu Mariya Madarena ─wizihizwa tariki 22 Kanama─, abagore barindwi babarizwa muri rya tsinda na bo bandikiye intumwa ya Papa mu Bufaransa bayisaba zimwe mu nshingano muri Kiriziya.
Izi nshingano aba bagore banditse basaba harimo kuba abapadiri, umwepiskopi, umudiyakoni kimwe no guhagararira Papa mu bindi bihugu. Izi nshingano aba basabaga kugeza ubu muri Kiriziya zihabwa abagabo kandi bahawe isakaramentu ry’ubusaseridoti.
Bidatinze cyane aba bagize “Toutes Apôtres” bahawe ibisubizo ku busabwe bwabo. Ntibyarangiriye aho kuko buri umwe muri aba bagize iri tsinda bagize umwanya wo guhura n’intumwa ya Papa, Celestino Migliore kuva tariki ya 14 Nzeli-02 Ukwakira.
Claire Conan-Vrinat kimwe na mugenzi we Hélène Pichon batangarije ikinyamakuru Crux ko batangajwe n’uburyo Migliore yabakiriye ndetse agakunda akabaha umwanya wo kugirana inama na buri umwe muri bo.
Mu bitekerezo byabo “Toutes Apôtres” yimakaje imbere harimo ko Kiriziya yaha umugisha icyemezo cyo kwemerera abagore gukora imirimo y’aritari. Kuri bo, uko abakirisitu gatorika bahabwa batisimu hatitawe ku gitsina runaka, ko ari na ko n’isakaramentu ry’ubusaseridoti na ryo byaba uko yewe rikaba ryahabwa n’abashakanye. Indi ngingo itarenzwa ingohe, nuko iri tsinda ryifuza ko Kiriziya yashyigikira ababana bahuje ibitsina.


c: text/html

text:
Inyigisho yo ku wa gatatu w’icyumweru cya 12 gisanzwe 28 kamena 2017
Amasomo:Intg 15,1-12.17-18 Z 104 Mt 7,15-20
Bavandimwe,
Turakomeza kuzirikana inyigisho Yezu tatangiye mu mpinga y’umusozi. Iyi nyigisho tuyisoma mu Ivanjili ya Matayo, umutwe wa gatanu, umutwe wa gatandatu n’umutwe wa karindwi. Nk’uko Uhoraho Imana yahaye Abayisiraheli amategeko ku musozi wa Sinayi, iyanyujije kuri Musa, Yezu ni Musa Mushya, utanga itegeko rishya mu mpinga y’umusozi. Iryo tegeko rishya ni ugukundana nk’uko Yezu yadukunze. Kuba umukristu ni ukwiyemeza gukunda abantu bose ndetse n’abanzi, ibyo bikagaragarira mu buzima bwa buri munsi.
Mu nyigisho y’uyu munsi, Yezu aradushishikariza kwirinda abigishabinyoma. Mu ngabire Roho Mutagatifu atanga, harimo ingabire y’ubushishozi. Uyobowe na Roho Mutagatifu yirinda kuba nyamijyibijya. Akoresha ubwenge Imana yamuhaye, akamurikirwa na Roho Mutagatifu, bityo akamenya igishimisha Imana n’ikiboneye akaba ari cyo akora.
Mu gihe cya Yezu, kimwe no mu Rwanda rw’iki gihe, abigisha babaye benshi, kandi bafite akarimi gasize umunyu. Umuntu akibaza ati « Nabwirwa n’iki idini y’ukuri ? Tuyoboke nde ? Cyangwa njye njya ahanyegereye, none se ubundi bose si Imana basenga ? »
Yezu araduha igisubizo. Ati « Ntugapfe gukurikira abaje bose. Hari abigisha b’ukuri hakaba n’abahanurabinyoma. Bose muzababwirwa n’imbuto bera. Igiti cyiza ntukibwirwa n’amashami n’amababi gusa. Igiti cyiza cyera imbuto nziza, naho igiti kibi kikera imbuto mbi. Muzabamenyera ku mbuto bera ».
Ese izo mbuto ni izihe ? Ni amacunga ? Ni amatunda, amapera cyangwa se imyembe ? Yezu akoresha ikigereranyo. Imbuto ni ibikorwa by’abigisha b’ukuri n’iby’abigishabinyoma.
Aha twakwibuka ko igihe tubatijwe, twasizwe mavuta ya Krisma. Bityo natwe twabaye ku buryo bwuzuye abasaserodoti, abahanuzi n’abami. Iyi nyigisho natwe iratureba. Ese ndi umuhanuzi w’ukuri cyangwa ndi umuhanurabinyoma ? Ni ukwisuzuma tukareba imbuto twerera abo tubana, abo duturanye, abo dukorana.
Aha twakwisunga Pawulo intumwa we uzi gusesengura ibintu akabisobanura ku buryo buboneye. Abanyagalati bari baramunaniye bahora bamutera ibibazo. Bakemera Inkuru nziza ya Yezu ariko bagatsimbarara ku ngeso mbi bakumva ko ntacyo bitwaye. Mbese muri make bakavanga. Pawulo abibonye arabandikira ati « Umva rero twumvikane. Mwemerere Roho w’Imana abayobore, naho ubundi mugiye guhemuka ». Naho yahereye abereka imbuto zitegerejwe ku muntu uyobowe na Roho Mutagatifu. Kugira ngo bisobanuke neza, ahera ku bikorwa by’umubiri akomereza ku mbuto za Roho arizo urukundo : ibyishimo, amahoro, kwihangana, ubugwaneza, ubuntu, ubudahemuka, imico myiza, kumenya kwifata. Asoza agira ati « niba tubeshejweho na Roho, nitiyoborwe na Roho » (Reba Ga 5, 13-25)
Bavandimwe, Roho wa Nyagasani aduhe ubushishozi mu bukristu bwacu no mu buzima bwa buri munsi. Aduhe kandi kwera imbuto z’urukundo bityo ntituzagire uwo tuyobya, cyangwa se uwo tugusha kubera ibikorwa byacu bidahwitse.
A.Uwizeye

robotstxt: allowed

filter: keep


text:
Abana bitabiriye ingando za BLF barashima ubumenyi bungutse
Abana bitabiriye ingando z’abanyeshuri bagize komite z’amatsinda y’abakobwa mu bigo by’amashuri, bagaragaza ko zatumye hari byinshi bunguka mu bijyanye no kwitinyuka bakigirira ikizere, ndetse no kugira intego z’ubuzima bw’ejo hazaza.
Ibi babigarutseho ubwo bitabiraga izi ngando z’iminsi ibiri zateguwe na Building Learning Foundations (BLF), umushinga Minisiteri y’Uburezi iterwamo inkunga na Leta y’u Bwongereza, ukaba ugamije guteza imbere imyigire n’imyigishirize mu mashuri yose abanza ya Leta n’afashwa na Leta, hibandwa ku isomo ry’Imibare n’Icyongereza. Uyu mushinga ushyirwa mu bikorwa n’Imiryango itatu ari yo Education Development Trust (EdDevTrust), British Council na VSO ku bufatanye n’Ikigo cy’igihugu gishinzwe uburezi bw’ibanze (REB).
BLF kandi ifite umwihariko wo kwita ku burezi bw’umwana w’umukobwa binyuze mu matsinda y’abakobwa, iyi gahunda ikaba imaze hafi umwaka igeragezwa mu bigo 21.Ubusanzwe BLF ikorera mu mashuri yose abanza ya leta.
Ni mu rwego rwo kuganira ku mikorere y’izo clubs iziingando z’abagize komite z’amatsinda mu mashuri zateguwe, aho abanyeshuri 105 n’abarimu 42 bashinzwe ayo matsinda bahuriye i Kigali mu gihe cy’iminsi 2 bahabwa amahugurwa ku buzima bw’imyororokere, kwigirira ikizere no kugira intumbero y’ejo hazaza.
Irasubiza Ange Louana witabiriye izi ngando wiga ku ishuri ribanza rya Gahogo mu Karere ka Muhanga, yavuze ko bahigiye ibintu byinshi birimo ubumenyi butandukanye burimo kumenya agaciro k’Umwana w’Umukobwa, kwitinyuka no kwigirira ikizere, ndetse ko yifuza kuzaba Perezida w’u Rwanda.
Ati: “Twungutse ubumenyi burimo kumenya agaciro k’umwana w’umukobwa, kwitinyuka ukamenya uwo uri we, ukanagira ikizere kubyo ukora. Nk’ubu nahise ngira intego, ndashaka kuzahagarara ku birenge nkagaragaza ko umwana w’umukobwa ashoboye nkazaba Perezida.”
Mu genzi we Ganza Keny wiga mu mwaka wa kane k’Urwunge rw’amashuri rwa Shyorongi mu Karere ka Rulindo, avuga ko avuye muri izi ngando yize ko umwana w’umuhungu n’umukobwa bose ari bamwe.
Ati “Nungutse kwigirira ikizere ndetse no gutinyuka nkumva ko umuhungu n’umukobwa twese turi bamwe, akazi umukobwa yakora ko mu rugo natwe abahungu twagakora”.
Avuga ko mu bindi yigiye muri izi ngando, harimo kwikunda akifatira umwanzuro umuganisha aheza mu bihe biri imbere, kuko yifuza kuziga akaminuza akazaba Dogiteri.
Niyitegeka Pascasie, Umuyobozi w’Urwunge rw’amashuli rwa Rukingo, riherereye mu Ntara y’Amajyaruguru mu Murenge wa Rusiga, avuga ko uretse kuba hari icyo izi ngando zifasha abana mu kwidagadura, bibafasha kungurana ibitekerezo n’abandi baturutse hirya no hino, bituma bitinyuka bakavuga ibibazo bahura nabyo by’ihohoterwa, bakagura n’imitekerereze ndetse no kwigirira ikizere.
Yagize ati “Abana bigishijwe gutinyuka, kwisobanura, kuvugira mu ruhame, kwagura ibitekerezo, bize ku bijyanye n’imibanire yabo na bagenzi babo, kumenya uko babana n’abandi birinda amakimbirane no kugaragaza ihohoterwa bakorerwa batanga amakuru. Hri kandi gushimangira uburyo bwo kwigirira ikizere no kwiga bagakunda siyanse, cyane ko byagaragaye ko abana b’abakobwa benshi uko amashuri agenda azamuka, bagenda bahunga amasomo ya siyanse.”
Niyitegeka akomeza avuga ko aya matsinda y’abana b’abakobwa ku mashuri, agamije kuzamura umwana w’umukobwa akure yitinyutse, abashe kwiga ariko kandi afite ubuzima bwiza, atarahuye n’ihohoterwa runaka yaba yarahishe.
Munyaneza Jean Marie Vianney, Umukozi wa Building Learning Foundations, avuga ko iyi gahunda y’amatsinda y’abakobwa ku mashuri ifite umwihariko wo kwita cyane ku bana b’abakobwa ariko hakajyamo n’abahungu, iganirwamo imbogamizi zishingiye ku muco zituma abana b’abakobwa batiga neza cyangwa se bakanabireka.
Avuga ko ibiganiro n’amasomo bitangirwa muri aya matsinda y’abakobwa bigaruka ku bibazo bikomeye birimo n’inda ziterwa abana b’abakobwa, ndetse n’imihindagurikire y’umubiri mu gihe cy’ubugimbi n’ubwangavu.
Ati “Twatekereje ko itsinda rigira amasomo abumbiye mu ngingo 9, buri somo rikagira ibiganiro bitandukanye by’umwihariko, rero hari ikiganiro cyerekeye kumenya imihindagurikire y’umubiri mu gihe cy’ubugimbi n’ubwangavu, ibijyanye n’imihango y’abakobwa cyangwa se abahungu kwiroteraho, uburyo umuntu ashobora gutera cyangwa guterwa inda, hanyuma no kumenya ngo ni gute umuntu yayirinda.”
Uretse isomo rigaruka ku buzima bw’imyororokere, ndetse no ku nda ziterwa abangavu, hari n’andi masomo bigishwa ku bijyanye n’ihohoterwa rishingiye ku gitsinda ribera ku mashuri.
Hashize amezi 9 izi clubs zikorera mu mashuri. Abazijyamo ahanini ni abanyeshuri bafite ibibazo by’imyigire, abasiba kenshi, abatsindwa n’abafite ubumuga.
Umwihariko w’izo clubs ni uko zivanzemo n’abahungu bake bafatwa nk’intangarugero mu guhindura imyumvire ya bagenzi babo.


text:
Umunya-Arabie Soudite uyobora ikigo cy’ubugiraneza (KSA), Dr. Khalid Al Hajaj, yatangaje ko yishimiye imiyoborere y’u Rwanda ku mpamvu z’uko nta dini kibogamiyeho kandi abayobozi bafatanya n’amadini n’amatorero arimo n’Idini ya Isilamu mu bikorwa bitandukanye bifitiye igihugu akamaro bityo ko bagiye gushyira ikicaro cy’abasomyi b’igitabo cya korowani mu Rwanda.
Mu kiganiro n’abanyamakuru, Dr. yavuze ko amaze mu Rwanda batera inkunga ibikorwa byo gusoma igitabo gitagatifu cya Korowani gikoreshwa mu idini ya Isilam, yavuze ko guhitamo u Rwanda ari uko bashimye imiyoborere y’u Rwanda, ashimangira ko hatandukanye no mu bindi bihugu aho ubuyobozi mu gihe budashingiye ku madini budashobora kujya mu bikorwa by’idini ya Isilamu ku mugaragaro.
Ati “Twasanze iki gihugu ari igihugu kiza cyane, kibereye abakigana kandi cyakira ibyiza byose igihe bikizaniwe. Ni yo mpamvu twifuje guhitamo u Rwanda kugira ngo tubashe gutangamo inkunga, kuko u Rwanda ni igihugu kigendera mu mucyo, gifite n’ubuyobozi bwiza bityo kuba twakorera ahandi aho izina rya Korowani ryangijwe tubona atari inzira nziza kurusha uko twakorera mu gihugu kigifite umwimerere wacyo kandi gifite ineza yihariye.
Ikindi u Rwanda ni igihugu kiri hejuru cyane mu byegeranyo mpuzamahanga by’umuryango w’Abibumye mu bintu bitandukanye, byaba ari mu mikino imwe n’imwe mu buzima bwiza bw’abana n’ababyeyi, mu iterambere, mu bukungu. Ni igihugu gikwiye gushyirwamo imbaraga no gukorerwamo kuko gifite ejo hazaza heza.”
Dr. Khalid yavuze ko ku bw’ibyo nk’abaterankunga, bagiye gushyira ikicaro mu Rwanda cy’abasomyi b’igitabo cya korowani mu karere k’Afurika y’Iburasirazuba kikazaba igihugu k’ikoraniro rya Korowani ku isi hose.
Mu butumwa bwe ku bayisilamu bo mu Rwanda, Dr. Khalid yabasabye kwitandukanya n’abitiranya idini ya Isilamu bakishora mu bikorwa by’ubuhezanguni bigamije kuvutsa ubuzima abandi, abibutsa icyo korowani ivuga ku mibanire myiza n’abandi bafite imyerere itandukanye nabo, muri Korowani igice cya gatanu umurongo wa 32, aho ubabwira ko uzaha ubuzima ikiremwamuntu kimwe azaba ahaye ubuzima inyoko muntu.
Ati “Uwo murongo uratwibutsa ko idini yacu ari idini itanga ubuzima, ntabwo ari idini ivutsa ubuzima. Ni idini y’amahoro, ni idini y’ubworoherane n’umutekano, muramenye ntimukurikire ibyo mwumva mu bitangazamakuru ryo hanze babashuka, nyamara idini ryanyu rihabanye n’ibyo mwumva hirya no hino ku Isi yacu.”
Bamwe mu bayoboke b’idini ya Isilamu bagiye bahabwa ubufasha n’abo baterankunga bamaze iminsi mu Rwanda muri gahunda y’amarushanwa yo gufata mu mutwe igitabo gitagatifu cya Korowani, bahamya ko idini yabo ishingiye ku rukundo, amahoro no kubana neza n’abandi bafite imyemerere itandukanye nk’uko icyo gitabo kibabwira.


text:
Ku rundi ruhande mu butwererane mpuzamahanga, abambasaderi bakomoka bose muri FPR, kabone n’abo tubona ngo bari mu yandi mashyaka baba bafite ukundi kuguru muri FPR, cyangwa se ari abacengezi muri ayo mashyaka, ndetse bigera no ku buyobozi bwayo. None se wavuga ko nka Perezida wa PSD, Biruta Vincent yigeze amenya PSD mu mibereho ye? Yayigiyemo muri kariya gatendo ka FPR ko gukwirakwiza abayoboke bayo mu yandi mashyaka, igihe ay’ukuri yari amaze gusenyuka. Ni nde watekereza ko nk’Ambasaderi James Kimonyo, ubu uri muri Kenya akubutse muri Amerika, na we wahoze ari umuyoboke wa PSD. Wabyumva ute? Yavukiye muri Tanzaniya, nta nubwo ari n’impunzi yo muri za 1960, ni ba bandi bita abakonyine, bariya bari baragiye mu bihugu duturanye guhera muri za 1940. Gutahuka kwabo byabaye nk’imibare, ku buryo n’igice cy’imiryango yabo kibera muri ibyo bihugu aho bakiragira inka. Na Minisitiri James Musoni na we ari muri uru rwego rw’abakonyine. Aba rero Kagame, amaze kugira ubwumvikane bucye n’abari batangije FPR, ni bo yisangamo cyane, kuko na bo basa nk’abasarura aho batabibye cyangwa bakaba bari mu myanya batigeze batekereza ko bagira. Imikorere nk’iyi kuri Kagame yinjira neza neza muri bwa buryo bumenyerewe bwo gucamo abantu ibice ngo ubategeke (Diviser pour régner).
Ariko ikibazo kigaragara muri iki gihe, cyanagaragaye cyane muri iri hurizo rya Padiri Thomas Nahimana, ni uko aho cyatangiriye cyakurikiranywe, kigashyirwamo umunyu n’ingufu na Olivier Nduhungirehe, Visi-Perezida wa PSD akaba n’Ambasaderi w’u Rwanda mu Bubiligi, kikaza kurangirira muri Kenya aho James Kimonyo, Ambasaderi w’u Rwanda muri Kenya, wahoze ari umuyoboke wa PSD, maze mu w’2010 akinjira muri FPR. Icyatangaje abantu, ari na cyo cyahise cyerekana ko ingorane Padiri Thomas Nahimana n’ikipe yari ayoboye, kitari ikibazo cya viza nk’uko bashatse kubyambika, ahubwo ni ikibazo cy’ubuyobozi, aho Ambasaderi James Kimonyo cyangwa umukozi w’Ambasade, nta n’umwe wigeze ajya kureba uko byari byagendekeye abanyarwanda bari batahutse mu Rwanda, kabone n’iyo Padiri Thomas Nahimana yari kuba afite “viza ngo itamuhesha uburenganzira bwo kujya mu Rwanda”, abandi bari kumwe ko bari bafite ibyangombwa u Rwanda rudafiteho ikibazo, kuki ntacyakozwe na Ambasade ngo bakemure icyo kibazo?
Aha rero ni ho biyambikiye ubusa, kuko Ambasaderi ntashinzwe kuvangura abanyarwanda, icyo ashinzwe mbere na mbere ni inyungu z’igihugu aho zaba ziri hose, harimo no kumva ibibazo byose umunyarwanda yagirira mu gihugu afitemo icyicaro. Ibi bikaba binagaragaza politiki mbi y’u Rwanda ibiba amacakubiri, itoteza abenegihugu nta cyo ishingiyeho, yimakaje ubusumbane mu bana b’u Rwanda. Iyo u Rwanda rwirega ngo rurarwanya amacakubiri rwabanje rukayarwanya imbere muri Perezidansi no muri FPR. Ugasanga ruraririmba ku baterankunga ko rwahagaritse jenoside, ko rugeze ku bipimo bya za 90% by’ubwiyunge mu bana b’u Rwanda, ariko indirimbo y’abayobozi n’imigirire yabo ari uguheza hanze abana bamwe b’igihugu, abandi rukabagira inkomamashyi nta kindi cyiza rwabakorera.
Gusa rero uko ibintu bimeze ubu umuntu yabigereranya n’imyaka ya za 1982, ubwo Leta ya Habyarimana yasubizaga hakurya impunzi zari zivuye muri Uganda, icyo gihe icyo byakoze byihutishije igitekerezo cyo gutera ngo baharanire uburenganzira bw’ibanze bwabo. Bizagenda gute rero Minisitiri ushinzwe impunzi n’ibiza najya kongera kwinginga impunzi ziri muri Afurika ngo zitahe, zikamuha urugero rwa Padiri Thomas Nahimana na bagenzi be, dore ko iki kibazo cyerekanye ko n’ibyo birata ngo baracyura impunzi ari ibinyoma gusa, uwo bashaka ni uje acuritse umutwe akazakomeza akawucurika areberera imikorere itubahiriza ikiremwamuntu ya FPR? Ndatekereza ko impunzi zize kandi zigasobanukirwa na byinshi zitazagwa muri uwo mutego. Byongeye aka wa mugani ko na nyina w’undi abyara umuhungu, ni iki kivuga ko iyo ubujije umuntu uburenganzira bwo kuza mu gihugu cye, ataza nk’uko nawe waje; ni ukuvuga arwana. Birababaje kubona abantu bafata igihugu barwana bakazakirukanwamo nanone barwana, kubera kureba bugufi. Cyakora ntawakwifuriza intamabara igihugu kuko ari mbi; ni yo mpamvu abantu bashyira mu gaciro, bakwirinda ikintu kiyitera.
Bambe ngo u Rwanda rufite amatanki n’ibifaru! Humhm Kaddafi yari afite bike cyangwa ibyarasiwe hafi ya Goma mu ntambara ya M23 ntibyari byo. Ikibazo si ingano y’ibifaru, ikibazo ni ukumenya uzabirwanisha. Muri iki gihe abasirikari na bo bayobojwe imbunda kandi badahembwa, sinzi ko ari aba bazabirwanisha. Hari ubwo wasanga bategereje ukoma imbarutso, maze bagatera ubutegetsi umugongo! Erega ndi igabo ntiyobora igihugu, ishobora kuyobora igisirikari, ariko ntishobora na gato kuyobora igihugu. Igihe cyari iki ngo abanyarwanda bumvikane mu mahoro uko bagomba kuyobora igihugu kikavamo inzara yabaye akarande, kigacikamo ruswa yahawe intebe, kikazinukwa burundu gusumbanya abaturage bacyo, ahubwo bagahabwa umutekano usesuye w'”inda”, w’ibitekerezo binyuranye kandi byuzuzanya, aho kurindishwa imbunda no gukangishwa ngo bazaraswa ku manywa y’ihangu. Ibi kandi byanze bikunze bizagerwaho, binyuze muri demokarasi, mu mishyikirano, nibyanga bishobora gukururira igihugu intambara, nyamara ntawutazi ububi bwayo.
Emmanuel Senga


text:
BNFTC: Inkunga ya Hinga Weze yatumye umusaruro wayo wikuba inshuro 100
BNFTC (Bona Natural Fruits Transformation Company) ni kampani itunganya imitobe iturutse mu nanasi ndetse n’izindi mbuto ikorera mu Murenge wa Karembo, Akarere ka Ngoma rwatangiye gukora mu mpera z’umwaka wa 2015, mu buryo bwa gakondo; ariko guhera 2019 rwahawe inkunga n’umushinga Hinga Weze ingana na miliyoni 25. Rugura amamashini rukoresha none kuri ubu umusaruro wikubye inshuro 100.
Niyitegeka Bonaventure niwe nyiri uru ruganda rukora imitobe ikomoka ku nanasi, asurwa ni itsinda rya USAID Rwanda, umushinga Hinga Weze n’inzego z’ubuyobozi za leta zitandukanye yavuze uko uruganda ruhagaze nyuma yo guhabwa inkunga binyuze mu mushinga Hinga Weze.
Kera tutarakorana na Hinga Weze ngo baduhe iyi grants (inkunga) twakoreshaga intoki mu gukamura inanasi aho twashobora gukora ibiro 200 mu cyumweru ariko kubera ubu dufite imashini dufite ubushobozi bwo gukora ibiro 350 ku isaha; umusaruro wacu wikubye inshuro zirenga 100.
Twatekaga dukoresheje udusafuriya n’inkwi bikangiza ikirere, imitobe yacu abantu ntibayishimire kubera uko yatetswe ariko ubu umutobe wacu ni mwiza cyane, hari imishini ipima isukari, ipima ubushyuhe, ipima umutobe ko ari mwiza, ihoza umutobe, mu gihe mu guhoza byatwara amasaha 3 ubu bitwara hagati y’iminota 10 na 20 umutobe ukaba urahoze.
Imishani iyungurura umutobe ifite ubushobozi bwo kuyungurura litilo 400 ku isaha.
Uruganda rwatangiye dukora ibiro bitarenze 20 mu cyumweru, nanakoreraga mu kumba kamwe karimo byose, maze kuba umugenerwa bikorwa wa Hinga Weze bangiriye inama yo kwimuka nkaza ahangaha hagari.
Icyo uru ruganda rwafashije abahinzi ba Ngoma
Niyitegeka yakomeje avuga icyo uru ruganda rufasha abahinzi byumwihariko abahinga inanasi.
Byatumye dukemura ibibazo 3 by’abahinzi b’Akarere ka Ngoma, cyane mu Murenge wa Sake, Zaza na Karembo, byari bigeze aho abantu bahinga inanasi bakazijyana mu isoko zikabura abakiliya, bakazirekerayo bakitahira ndetse rimwe na rimwe ugasanga umuntu yejeje toni yose arimo kuyigaburira amatungo. Nibwo nakoranye na Hinga Weze bampa imashini zifite agaciro ka miliyoni 25 zo kugira ngo zikureho imbogamizi zikurikira. Iya mbere kwari ukubura isoko ry’umusaruro, iya kabiri guteza imbere abahinzi b’inanasi, iya 3 politiki yo gushishikariza abantu ko kwihangira umurimo bishoboka muhereye kubyo mufite iwanyu.
BNFTC yatanze akazi ku rubyiruko
Niyitegeka yanavuze uko yongereye umubare w’abakozi biturutse ku nkunga yahawe.
Ntarakorana na Hinga Weze nakoranaga n’abahinzi 3 ku giti cyabo ariko ubu nkorana n’amatsinda arenga 15 kandi buri tsinda nibura rifite abantu 15. Abantu barenga 400 turakorana; ikindi mfite abakozi 20 muribo 16 bahoraho mu gihe 4 bakiri banyakabyizi kandi abenshi muribo ni urubyiruko. 60% ni abakobwa baterewe inda iwabo, BNFTC itere imbere ariko izamura n’abandi kandi itirengaje gahunda za Leta.
Ibikatsi by’inanasi ntibijugunywa
Niyitegeka yasobanuye akamaro k’ibikatsi by’inanasi.
Nka BNFTC twakoranye inama n’Umurenge tugurira imiryango 3 itishoboye amatungo magufi, buri muryango twawuhaye ingurube 2 bya bishishwa by’inanasi baza kubifata bakabigaburira ingurube, ya fumbire ivuye muri cya kiraro cya ya ngurube niyo ijya gukora akarima k’igikoni, ka karima k’igikoni kakarwanya ya mirire mibi.
Niyitegeka ashimira uyu mushinga yagize ati “Kuba twarahawe inkunga na USAID binyuze mu mushinga wayo Hinga Weze ni ibintu byo kwishimira natwe ntituzabatenguha tuzakomeza gufatanya twiteza imbere tunateza imbere igihugu cyacu”.
Impinduka zaturutse kuri BNFTC
Umwe mu bakozi ba BNFTC, Kayitesi Cyliaque yagize ati “Mituelle ndayitangira ku gihe, umwana wanjye ntiyigaga ariko ubu arimo ariga, mbereho no kwigurira umwenda byari byaranze, na mutuelle reka da! Ariko ubu ibyo byose ndabibona; kandi naguze agatungo ejo bundi ryaranabyaye. Intego ni ugukomeza nkakorana ni uyu muvandimwe nkiteza imbere”
Perezida wa Umucyo Association Zaza, ihinga inanasi ku buso bwa hegitali 25, Kazungu Thomas yagize ati “uruganda rutaraza inanasi twazitwaraga i Kigali, ariko icyo rwongemo ni uko, nko ku gihe cy’umwero inanasi yagera ku mafaranga 100 ariko kugeza uyu munsi ntago inanasi yigeze ijya munsi y’amafaranga 200 icyo nicyo rwatumariye kuko hari quantite(ingano) rwafashe, yatumaga zitubana nyinshi tuhahendwa”.
Umuyobozi w’Akarere wungirije ushinzwe iterambere n’ubukungu, Nyiridandi Mapambano yemeza ko uyu mushinga wahinduye ubuzima bw’abaturage kuko imwe mu mishanga yahakorewe yagenze neza bitewe nuko bagiye babiganiraho barebera hamwe ibikenewe. Bakaba barwanije imiriri mibi biturutse ku nkoko, ibiti by’imbuto n’imboga uyu mushinga watanze ndetse ngo no kubyaza umusaruro ibihingwa byo muri aka karere byafashije abaturage kuko byagize akamaro.


text:
Taarifa yamenye ko mu Mudugudu wa Gakomeye, Akagari ka Kigarama, Umurenge wa Kanjongo mu Karere ka Nyamasheke hari umugabo wari warananiwe n’urushaho ajya kubana na Se...
Amakuru aturuka muri Kenya avuga ko Bwana James Mwangi uyobora imwe muri Banki zikomeye zo mu Karere u Rwanda ruherereyemo yitwa Equity Bank ashobora gutabwa muri...
Boniface Rucagu wigeze kuba Guverineri w’Intara y’Amajyaruguru akaza no kuyobora Kimosiyo y’igihugu y’Itorero yabwiye Taarifa ko hari umukecuru uherutse kumugezaho ikibazo cy’uko ubuyobozi bw’Akarere ka Nyamagabe...
Urubanza rw’ubutaka bwaguzwe na Padiri Hitimana Josephat wahoze ayobora Kaminuza Gatolika ya Kabgayi rukomeje kubura gica. Yabuguze mu mafaranga ye ariko bwanditswe ku muryango utari uwa...
Urwego rw’Igihugu rw’Ubugenzacyaha taliki 30, Ugushyingo, 2020 bweretse itangazamakuru umugabo n’umugore rushinja ko bashakaga kugurisha ubutaka busanzwe bubaruwe kuri Kayumba Godfrey. Bombi bafashwe ku wa 26...
[wp-rss-aggregator]


text:
Raporo y’itangwa ry’umusanzu w’ubwisungane mu kwivuza y’uyu mwaka aho ugeze ubu, igaragaza ko uturere tugize Umujyi wa Kigali tuza mu myanya itanu ya nyuma, ngo bikaba bituruka ku myumvire itihuta y’abanyamujyi kuko ngo bakunze kwishyura bitinze.
Umukozi wa RSSB ushinzwe ubukangurambaga bwa mituweli, Gasana Gallican, avuga ko uturere tw’icyaro ari two tuza imbere mu gutanga mituweli, akagaragaza uduhagaze neza ndetse n’utuza inyuma kugeza ku wa Kane tariki 14 Mutarama 2021.
Agira ati “Ubwitabire muri rusange bugeze kuri 84%, ni ikigereranyo cyiza. Uturere dutanu turi imbere ni Gisagara igeze kuri 93.7% hakaza Gakenke na 92%, Nyaruguru ifite 91%, Ruhango 90% naho Nyamagabe ikagira 89.9%. Uturere tuza inyuma ni Nyagatare ifite 78%, Gasabo 77.6%, Nyarugenge 77.4%, Rutsiro 73.9%, na Kicukiro ifite 68.4%, bigaragara ko uturere tw’Umujyi wa Kigali turi inyuma”.
Kuba uturere tugize Umujyi wa Kigali tuza mu myanya y’inyuma, ngo biterwa n’uko abanyamujyi badahita bumva vuba ibyo basabwa n’ubuyobozi ahubwo bakabikora batinze, nk’uko bisobanurwa na Bahame Hassan, Umuyobozi mukuru muri Minisiteri y’Ubutegetsi bw’igihugu ushinzwe imibereho myiza.
Ati “Ibyo si ubwa mbere bibaye kuko mu mujyi kwitabira ikintu runaka ako kanya ntibihita byihuta, gusa bashobora kuza mu myanya ya nyuma ariko umwaka ukarangira baje mu ba mbere, gusa ibyo ntawe byashimisha. Turasaba rero abanyamujyi gutanga mituweli mbere aho gutegereza impera z’umwaka kuko uturere tw’Umujyi wa Kigali duhagaze neza mu bukungu, cyane ko no mu mihigo dukunze kwitwara neza”.
Ati “Uturere tw’icyaro tuza imbere kuko iyo twakiriye amabwiriza ahita agezwa ku baturage byihuse, kandi abaturage bo mu cyaro bagira kumva no kumvira kurusha abanyamujyi. Ibyo bikaba ari byo bituma utwo turere tuza mu myanya ya nyuma”.
Abaturage muri rusange barakangurirwa gukomeza kwishyura mituweli, n’abavuga ko bategereje ibyiciro by’ubudehe bishya bagasabwa kwishyurira ku bisanzwe, nk’uko Gasana abivuga.
Ati “Abaturage turabakangurira gukomeza kwishyura ubwisungane mu kwivuza bagendeye ku byiciro by’ubudehe bisanzwe kuko ibishya twese tukibitegereje. Bihute bishyure kuko indwara idateguza kandi amafaranga atabikika”.
Yibutsa kandi abaturage ko bemerewe kwishyura mituweli mu byiciro bitewe n’uko bagenda babona amafanga, bikaba biri mu rwego rwo kuborohereza.
Ati “Gufasha abaturage ni uko bemerewe kwishyura mu byiciro, ukishyura make make kugeza ku yo ugoma gutanga. Ikindi ni uko nubwo umuryango waba ugeze kuri 75% wemererwa kwivuza ariko nturenza ukwezi k’Ukuboza, nyuma yaho bisaba kuzuza umusanzu 100% kugira ngo mukomeze kwivuza”.
Abaturage kandi baributswa ko no kwishyura ubwisungane mu kwivuza bw’umwaka wa 2021-2022 byatangiye, aho kugeza ubu hari ingo 1,573 zamaze kwishyura uwo musanzu.
Ibitekerezo ( 1 )
Ariko buriya ntibyaba biterwa nuko imijyi iturwa cyane n’abakozi bafite ubundi bwishingizi(Rama,sanlam,Mmi....)?


text:
Yavukiye muri Aziya,aho yamenyaniye na Mutagatifu Polycarpe wa Smyrne.Uyu na we kandi yabanye na Yohani Intumwa ya Yezu.Uwo mubano ni wo utuma inyigisho ze zihabwa umwanya ukomeye muri Kiliziya.
Icyakora ntibizwi neza niba Irénée yarageze i Lyon ari padiri,kimwe n’uko bibaza ukuntu yarokotse ubwicanyi bwari bwugarije Kiliziya muri icyo gihe bugahitana Mgr Pothin, ari na we yasimbuye ku ntebe y’Ubwepiskopi ya Lyon.
Ikizwi ku buryo budashidikanywaho,ni uko yahanganye n’inyigisho z’ubuyobe zakwirakwizaga ko Yezu atari Umwana w’Imana wigize umuntu(négation de l’Incarantion du fils de Dieu).Intwaro yabatsindishije kuri urwo rugamba ni Ibyanditswe bitagatifu(Saintes Ecritures)ubwenge(gnose/intelligence) bwa muntu butagomba kuvuguruza.
Nk’uko izina rye risobanura « Umunyamahoro »,bene abo ntiyigeze yemra ko bacibwa(excommunication),ahubwo yaharaniye ko bafashwa kumva neza ukuri kw’ayo mayobera ku buryo bagaruka mu nzira y’ukwemera guhamye,bityo bagahesha Imana ikuzo.
We wavutse ahagana muri 120 cyangwa 130 agatabaruka muri 202,Kiliziya gatolika imwibuka tariki ya 28 Kamena,naho izindi(Orthodoxes)bakamwibuka tariki ya 23 Kanama.
Inyigisho ze zikubiye muri aya magambo yakundaga kuvuga: »Ikuzo ry’Imana ni umuntu muzima uzi ko ubuzima nyabwo ari ukwibanira n’Imana »(La gloire de Dieu c’est l’homme vivant ,et la vie de l’homme c’est la vision de Dieu).
Hamwe na Mutagatifu Papias na we duhimbaza uyu munsi,badusabire.
By P.B


text:
Ushobora kuba warashatse guhanagura OS(Format) mudasobwa yawe ukabura CD iriho Operating System bikagutesha umutwe . Uyu…
Month: November 2021
[Sobanukirwa]: Impamvu aba Hackers bakunda gukoresha Linux Operating System!
Uyumunsi tugiye kurebera hamwe impamvu zitera aba hackers bahitamo gukoresha linux operating system kurusha izindi operating…
[Linux]: Linux for Hacker Part One
Abantu benshi bashaka kuba aba hackers ntabwo baba bazi cyangwa bamenyereye gukoresha linux ahubwo bakaba bafite…
[Networking]: Igice cyakabiri
Ubwo duherukanye twarebeye hamwe network icyo aricyo nubwoko bwazo mugice cyambere kanda hano nimba urebe ibyo…
[Networking]: part one
Uyumunsi reka turebere hamwe icyo aya magambo(Network,Nat,DHCP,Ports) ashatse kuvuga ndakeka atarubwambere waba uyabonyeho. Ushobora kwibaza uti…
Uburyo Wakoresha Smartphone Yawe nka Wireless Speaker
Ese waba warigeze kuba ushaka kumva indirimbo ziri muri Mudasobwa yawe (Desktop) kuva mucyumba kimwe ujya…
Uburyo Wazimya Mudasobwa Yawe Ukoresheje Android Smartphone
Ese ushobora kuba warashatse kuzimya mudasobwa yawe bikagusaba guhaguruka aho wari wicaye cyangwa bikagusaba guhagarika ibyo…


text:
Itandukaniro riri hagati ya SSDs na HDDs?
SSDs mumagambo arambuye ni Solid State Drives mugihe HDDs mumagambo arambuye ari Hard Disk Drives iyo urebeye inyuma SSDs na HDDs biba bijya gusa ariko bitandukanira nuburyo zikoramo ndetse nikoranabuhanzi zikoresha mukubika data.
Hari ibyiza byaburi drive ndetse n’ibibi byaburi imwe Numara gusoma iyi nkuru uzabasha kuba wahitamo drive(ububiko) wakoresha bitewe nuko ukoresha mudasobwa yawe.
Ntabwo twareba itandukaniro tutamanje kureba burimwe uko ikora ndetse nuburyo ibasha kubika amakuru iba yahawe . Reka dutangirire kuri HDD.
Ese HDD niki?
Nkuko twabibonye haruguru HDD mu magambo arambuye ni Hard Disk Drives. HDDs ikaba imaze imyaka igera kuri 50 ikoreshwa muma computers ndetse nomuma server yama Kompanyi menshi atangukanye muri iyo mwaka imaze yose rero uko yabaga ingana igitangira ntabwo ubu ariko isigaye ingana muri iyimyaka. Ushobora guhita wibaza uti ese HDDs zikora zite?
Uko HDDs Zikora.
Hard Disk Drives zifite sumaku yifashisha mukubika data(amakuru) kuri iyo disk runaka ikaba inafite platter na actuator arm yifashisha mukwandika ndetse nogusoma amakuru kuri buri platter ikaba inafite moteri yifashisha kugira ibashe gukaraga iriya actuator arm. Hakaba hari na input/output controller ndetse na firmware ibwira ibindi bikoresho bya mudasobwa ibyo gukora.
Buri Platter ya HDDs ikoze muburyo by’uruziga aribyo bita Tracks. Tracks nayo ikaba igabanyijemo utundi duce twitwa sectors. Buri mbare wa sector s na tracks bib bifite umwirondoro wihariye ukoresha muburyo bwogupanga ndetse nokumenya aho data(amakuru) aba yabitswe mugihe ayo makuru ashakwa n’umuntu urimo gukoresha mudasobwa. Data (amakuru) yandikwa ahantu hafi hashobok kuri disk.HDDs zifite algorithm ibasha kuba yagenzura amakuru mbere y’uko yandikwa kuri iyo disk. Aribyo bituma firmware imenya kandi ikanakosora amakosa yakwandikwa kuri disk runaka .
Platters ubundi ubwazo zikaraga kumuvuduko uri hagati ya 4200 revolution per minute na 7200 rpm. Uwo muvuduko Uba ufite aho uhuriye n’uburyo ibintu bisomwa ndetse nuko byandikwa kuri HDD. Bisobanuye ko uko HDD igira umuvuduko uri hejuru ariko HDD iba ifite ubushobozi bwo gusoma ndetse nokwandika data(amakuru) kuri disk muburyo bwihuse. Tuvuye kuri ibyo reka turebere hamwe uko hard disk drives isoma n’uko yandika data(amakuru) ari kuri yo.
Uko Hard Disk Drives Isoma Ikanandika amakuru!
Burigihe iyo usabye mudasobwa yawe kuguha amakuru runaka abitse kuri disk cyangwa kugukorera ikintu runaka nko gufungura porogaramu , gukora update y’amakuru . Hari input/output controller ibwira actuator arm aho ayo makuru aherereye .
Igihe gifata platter kugira ibashe kwikaraga na actuator arm kugira ibone track ya nyayo na sector icyo gihe kikaba kizwi nka Latency.
Ushobora guhita wibaza uti ese Latency niki?
Latency: Ni ikererwa ribaho mugihe amakuru yasabwe ndetse nigihe yabonekeye.
Urugero: Ni nko kuba wajya muri restaurant ugasaba ibyo wifuza noneho icyo gihe bafata bagutegurira ibyo wabasabye kugeza babiguhaye nibyo wakwita latency muri HDDs.
Ingaruka zo gukoresha HDDs
Ingaruka zo gukoresha HDDs zose ziterwa nokuba HDDs zikoresha ibice bimwe na bimwe biri mechanical byifashishwa mukubika ndetse no gusoma amakuru. Uko ibyo bice biba bishaka amakuru ndetse binayageza kuwayasabye bifata igihe . Ibyo bice biri mechanical bishobra gusimbuka cyangwa kutabona amakuru wayisabye mugihe wayikubise hasi. Ibi bikunda kuba cyane kuri mudasobwa zigendanwa(laptop) gusa ntabwo bikunze kubaho kuri Desktops.
HDDs ziba ziremereye ugereranije na SSDs kandi zinakoresha umuri mwinshi ni ukuvugako umuntu ukoresha mudasobwa ifite ububiko bwa HDDs n’undi muntu ukoresha ububiko bwa SSDs ariko izo mudasobwa zose ari iz’ubwoko bumwe ukoresha ifite ububiko bwa HDDs umuriro washiramo mbere y’umuntu ukoresha mudasobwa ikoresha ububiko bw’a SSDs.
Ibyiza byokuba wahitamo gukoresha HDDs
Ibyiza byokuba wahitamo gukoresha ububiko bwa HDDs nuko igiciro cyazo kiba kiri hasi ugereranije n’igiciro cya SSDs. Ikindi HDDs zikunze kugira umwanya munini wokubikaho amakuru ugereranije n’ububiko bwa SSDs. Noneho reka turebere hamwe ibyerekeye SSDs.
ESE SSD niki ?
SSDs: Mu magambo arambuye ni Solid State Drives ikoresha ikorresha flash memory kugira ibashe kubika amakuru ni ukuvugayo ntabwo yirirwa ikoresha mechanical part kugira ibashe kubika amakuru.
Ubu bubiko ushobora kubugeranya na flash disk ukoresha ubika imiziki, videos nibindi ariko yo ikaba iba ari nini kurusha iyo flash yawe ufite. Kuberako kandi SSDs zitagira ibice byikaraga ntabwo igira urusaku .
SSDS kandi ntabwo zifata umwanya munini muri mudasobwa cyanwa muri servers kubera ubuto bwazo kandi kubera nokuba ikoresha flash memory SSDs ikoreshwa cyane cyane mugihe umuntu ashaka kuzajya abona amakuru mugihe cy’ihuse.
Ingaruka zo gukoresha SSD
SSDs ni technology nshya kandi inahenze ugereranije na HDDS. Kuberako ushaka ububiko bwa SSDs bungana nubwa HDDs uzasanga amafaranga watanga kuri SSDs aba ari menshi cyane ashobora kwikuba incuro ebyiri kuyo wagura HDDs. Ariko nabwo HDDs nayo iba arinini kurusha SSDs.
Ibyiza byokuba wahitamo gukoresha SSDs
Impamvu yatuma uhitamo gukoresha SSDs ni uko ibintu byose usabye ubwo bubiko ubibonena mugihe cyihuse cyane .
Ikindi kandi ni uko mugihe yikubise hasi idashobora guhita ipfa ngubashe kuba wabura amakuru yose wabitse kuri ubwo bubiko bukoresha technology ya flash memory. Ikindi cyatuma uhitamo gukoresha SDDs ni uko zidakoresha umuriro mwinshi cyane nka HDDs, Nta rusaku zigira kandi zitwara n’umwanya muto cyane kubera ubuto bwazo.
Noneho reka turebere hamwe itandukaniro ryazo muri make.
- SSD ibika amakuru (data) kuri flash memory Card. HDD yo ikaba ibika amakuru kuri Magnetic Drive
- SSDs ni technology nshya kandi iteye imbere .HDD ikaba ari uburyo bwakera bwokubika amakuru(data).
- SSDs ikoresha umuriro muke ni ukuvugako mugihe ukoresha ububiko bwa SSDs mudasobwa yawe igendwanwa itazashiramo umuriro vuba, HDD ikoresha umuriro mwinshi bivuzeko ishobora kumara umuriro wa battery ya mudasobwa yawe ngendanwa.
- SSD ntabwo igira urusaku mugihe yandika cyangwa isoma amakuru mugihe HDD igira urusaku kuberako ifite ibice biri mechanical.
- SSDs ni ububiko bwizewe kuberako mugihe iguyehasi idahita ipfa kuburyo wabura amakuru wabitse kuri ubwo bubiko bwawe tugiye kuri HDD usanga mugihe yikubise hasi amahirwe menshi nuko uba utazongera kuba wabona amakuru wabashije kubikoa kuri ubwo bubiko
Umwanzuro
Itandukaniro riri hagati ya SSDs na HDDs ni technology zikoresha zibika data(amakuru) ndetse nuburyo zibasha kuyatanga
Ikindi kandi HDDs zirahendutse cyane kandi ushobora kuba wabona umwanya munini wokuba wabikaho amakuru yawe. Ariko SSDs zo zirihuta cyane, zigira umubyimba muto,zikoresha umuriro muke.
Gusa ntakindi zose zikora uretse kuba zakwifashishwa mukubika amakuru.
Ukurikije ibyo twubonye haruguru ndetse na table ikurikira niwowe uzabasha kwihitiramo ububiko wakoresha bitewe nicyo ushaka.
Wakunze ibyo twanditse wakora share ugasangiza inshuti nabavandimwe,
Hari ikibazo cyanwa icyifuzo watwandikira muri comment box cyangwa ku mbuga nkoranyambaga dukoresha.


text:
Mu Rwanda
Pasiteri Muri ADEPR Aravugwaho Ingengabitekezo Ya Jenoside
Pasiteri Herman Budigiri wo mu Itorero rya ADEPR aravugwaho kubwira mugenzi we nawe w’Umupasiteri witwa Jean Marie Vianney Kalisa amagambo arimo ingengabitekerezo ya Jenoside akamukomeretsa.
UMUSEKE wemeza ko iki kibazo kigiye kumara amezi atandatu kivugwa na bamwe mu bashumba bari ririya torero ry’i Muhanga.
Abo bashumba bavuga ko bumvanye mugenzi wabo amagambo akabakomeretsa.
Bemeza ko ariya magambo, Pasiteri Budigiro yayavuze ubwo yari ari mu mahugurwa yabereye i Muhanga mu minsi yatambutse.
Umwe muribo witwa Pasiteri Kalisa Jean Marie Vianney avuga ko wavuzweho ariya magambo akamukomeretsa, avuga ko yandikiye mugenzi we Pasiteri Budigiri Herman agenera kopi inzego zitandukanye zirimo na IBUKA .
Ngo yategereje igisubizo arakibura.
Avuga ko amakuru yahawe n’abari mu mahugurwa mu kwezi kwa Gashyantare umwaka wa 2022, ahamya ko Past Budirigi Herman imbere y’abakozi b’Indembo z’ADEPR mu Majyepfo yateruye amagambo atari afite aho ahuriye n’inyigisho zahatangirwaga.
Ati: “Yaravuze ngo hari akagabo kaba i Muhanga kiyita ko kacitse ku icumu, ndetse ko inzego z’Ubuyobozi zakabwiye ko nta muntu wo mu Muryango we wazize Jenoside ndetse zimubaza impamvu yiyita uwarokotse n’aho abivana.”
Pasiteri Kalisa yavuze ko mu buhamya yahawe n’abari bahari, buvuga ko yageze n’ubwo abaza abo bakozi niba uwo yavugaga bamuzi baraceceka nyuma aza kwerura aramuvuga.
Uyu mu Pasitori usanzwe abarizwa mu cyiciro cy’abarokotse Jenoside, avuga ko ategereje kurenganurwa binyuze ‘mu nzira z’Ubumwe n’ubwiyunge.’
Uvugwaho ayo magambo ati: ‘ Ntabyo navuze…’
Past Budigiri Herman avuga ayo magambo ko nawe ayumvana abantu batandukanye.
Yagize ati: “Nanjye ni uko mbyumva gusa Pasiteri Kalisa yaranyandikiye abimbaza ariko ni ukunsebya ntabyo navuze.”
Icyakora hari abakozi bo mu Itorero ADEPR bakurikiranye ayo mahugurwa babwiye bagenzi bacu bo ku UMUSEKE ko koko ariya magambo yavuzwe na Budigiri.
Ngo bamwe bahise basohoka baritahira.
Umwe yagize ati “Ayo magambo yayavuze ari saa saba amahugurwa yari agiye gusoza.”
Umushumba mukuru w’ADEPR Pasiteri Ndayizeye Isaïe yabwiye umunyamakuru wamuhamagaye amubaza iby’iyo ngengabitekerezo ivugwa ku mushumba w’i Muhanga, undi asubiza ko ayo magambo ‘atavuzwe.’
IBUKA igiye kubijyamo
Perezida wa IBUKA Nkuranga Egide avuga ko nta kopi y’ibaruwa ya Pasiteri wasabaga ko ikibazo cye cyakurikiranwa bigeze babona.
Ati: “Maze gusoma inyandiko nsanga nta makuru nari mbifiteho nsabye Umunyamabanga Nshingwabikorwa wa IBUKA ko tubikurikirana nsanze niba iki kibazo ari uko kimeze yaramuhungabanyije nzabaha igisubizo vuba…”
Nkuranga avuga ko bagiye kureba imiterere ya kiriya kibazo, kigakurikiranwa.


text:
Rubavu: Abakristo ba ADEPR biyemeje gukusanyiriza Mituweli imiryango isaga 600
Yanditswe na: Ubwanditsi
2022-03-21 06:52:54
Abakristo b’itorero rya ADEPR Paruwasi ya Ryabizige, batangije ubukangurambaga bwo gukusanya Mituweli yo kuzishyurira imiryango 640 itishoboye yo mu murenge wa Busasamana.
Ubuyobozi bw’umurenge wa Busasamana bwaboneyeho gukingira icyorezo cya Covid 19 kuko mu munsi umwe bakingiye abakristo 516 bakomoka mu matorero atandukanye banakusanya mituweri z’abantu 300.
Umuyobozi w’itorero rya ADEPR ururembo rwa Rubavu, Pasiteri Uwambaje Emmanuel, yavuze ko uretse gukusanya Mituweli, hari n’imiryango ifite abana bari mu mirire mibi bifuza gufasha.
Umuyobozi w’akarere ka Rubavu wungirije ushinzwe imibereho myiza, Ishimwe Pacifique yashimye iki gikorwa, avuga ko kizatuma abaturage bose bishyura mituweli ku gihe.
Ati “Ndabona mu minsi ya vuba abagomba kwishyura ubwishingizi mu kwivuza bazaba barangije kwishyura 100%. N’abo leta yishyurira birumvikana ko izaba yamaze kubishyurira ibi bikorwa byankoze ku mutima kandi natwe ubuyobozi turabizeza ubufatanye aho muzadukenera hose.”
Imibare y’Akarere ka Rubavu igaragaza ko abaturage bagera kuri 23,390 (bangana na 5,9% by’abatuye aka karere bose) bataratanga umusanzu w’ubwisungane mu kwivuza, Mutuelle de Santé wa 2021/2022.
Mu bwisungane mu kwivuza 2021/2022 Akarere ka Rubavu kari kuri 94,1% aho mu baturage 399,704 bari bateganijwe kwishyura abamaze kwishyura ari 376,314,abasigaye akaba ari 23,390.
Source: Igihe.com
Dani[email protected]


text:
Nka gikoresho cyingenzi cyo gukusanya inama za videwo, kamera yinama ya videwo igira uruhare runini muguhitamo ibikoresho byibikoresho bya videwo.Nkigikoresho cyo gukusanya inama yabigize umwuga, kamera yinama ya videwo ifite ibipimo bitandukanye nizindi kamera rusange.Ibipimo birashobora kumenya imikorere yibicuruzwa bya kamera.Reka duhere ku bipimo bya kamera nyinshi za videwo kandi tunasesengure ibintu byinshi bigomba kwitabwaho mugihe ubonye kamera yinama:
1. Lens
Lens ni igice cyingenzi cya akamera ya videwo.Ibintu bifotora bikoreshwa mumurongo wamafoto ya kamera kumasoko birashobora kugabanywamo CCD na CMOS.Ibyiza bya CMOS nuko ikiguzi kiri munsi ya CCD, kandi gukoresha ingufu biri hasi cyane.Ariko, kubera ko tekinoroji yakoreshejwe itarakoreshwa neza, ntabwo yakoreshejwe cyane, ariko imiterere yiterambere ryayo irabigena nkigihe kizaza.Kugeza ubu, ubunini bwibintu bifotora bya CCD ahanini ni 1/3 cyangwa 1/4.Munsi yicyemezo kimwe, nibyiza guhitamo ingano nini yibintu.
2. Uburebure
Uburebure bwibanze ni intera iri hagati yingingo ishobora guhinduka na kamera.Niba uburebure bwibanze ari bunini, intera ishobora gufotorwa ni kure.Mubisanzwe, kamera-yibanze ya videwo yibiganiro birahendutse kuruta kwibanda kuri kamera.Ninini ndende yibirindiro, uko intego ishobora kugaragara ukoresheje kamera, kandi nuburebure bwerekanwe, niko intego ishobora kugaragara.
3. Gukemura kw'ishusho
Gukemura amashusho nubushobozi bwakameragusesengura no gutandukanya amashusho.Ifite ingaruka itaziguye kuruhare rwamashusho.Ubusanzwe imyanzuro irashobora kugabanywamo muburyo bubiri: gukemura amashusho no gukemura amashusho, aribyo, gukemura iyo ufashe amashusho ahamye hamwe nicyemezo mugihe ufata amashusho afite imbaraga.Mu mikoreshereze ifatika yo guterana amashusho, gukemura amashusho muri rusange birenze amashusho.
Ubwoko bw'imyanzuro ishobora gutangwa na kamera yerekana amashusho kumasoko nayo aratandukanye, witondere rero mugihe uguze.Ibimenyetso bimwe byerekana ibyemezo bya interpolation ibyo bicuruzwa bishobora kugeraho ukoresheje software, ariko bitandukanijwe nibyuma.Kugereranya igipimo kiracyafite intera runaka.
4. Gukusanya pigiseli
Agaciro ka pigiseli yakusanyijwe na kamera nintego yingenzi igira ingaruka kumiterere ya kamera yinama ya videwo, kandi nikimenyetso cyingenzi cyo gusuzuma ubuziranenge bwayo.Agaciro ka pigiseli yibicuruzwa byambere ni 100.000.Bitewe nibikoresho bike bya tekiniki, ubu biri kumurongo wo kwerekana, kandi abakoresha bagomba kubyitondera mugihe baguze.Ariko buhumyi urebye pigiseli agaciro nayo ntabwo ikenewe.Kuberako hejuru ya pigiseli agaciro, nubushobozi bwibicuruzwa byo gusesengura amashusho, niko bisabwa kubushobozi bwa mudasobwa bwo gutunganya amakuru.
Niba ibikoresho bya mudasobwa bidahagije, gukoresha ibikoresho byo gukusanya pigiseli ndende bishobora gutera gutinda ku ishusho, hanyuma bikagira ingaruka ku ihererekanyamakuru rya videwo.Kubwibyo, abakoresha bagomba kuvuga muri make ibyo bakeneye bifatika mugihe baguze ibicuruzwa, kandi ntibashake buhumyi inzira.
5. Imigaragarire
ntibihagije kubiganiro bya videwokameragukusanya amashusho meza.Dukeneye kandi kwihuta kwihuta kugirango twohereze amakuru yakusanyijwe.Niba ihererekanyabubasha rya interineti duhitamo ari rito, amakuru azahagarikwa cyangwa ndetse ikaduka.Ariko, hazajya habaho amakuru menshi mugukoresha muburyo bwa kamera ya videwo, kandi abayikoresha bagomba kwitondera iyi ngingo mugihe uguze.Ibicuruzwa bya USB interineti byemewe kuva kera gucomeka no gukina kandi byoroshye-gukoresha.Kamera yinama ya videwo ikoresha interineti ya USB, ishobora gucomeka no gukina, ariko kubera ko ibikoresho bimwe bikoresha verisiyo yo hasi ya USB, interineti yoherejwe ntishobora guhuza namakuru manini manini, bityo rero tugomba gutangaza verisiyo ya USB mugihe tuyabonye.N'umuyoboro mugari.
Igihe cyo kohereza: Ukwakira-28-2020


text:
Igiceri cya Galvanised ni urupapuro rworoshye rwinjiza urupapuro rwicyuma mu bwogero bwa zinc zashongeshejwe kandi rukomatanya igice cya zinc hejuru yacyo.Ikorwa cyane cyane nuburyo bukomeza bwo gusya, ni ukuvuga, icyuma kizungurutswe gikomeza kwibizwa mu bwogero bwa zinc gushonga kugirango gikore icyuma cya galvanis;Urupapuro rwometseho ibyuma.Ubu bwoko bwicyuma nabwo bukozwe muburyo bushyushye, ariko nyuma yo kuva muri ruhago, burahita bushyuha bugera kuri 500 ℃ kugirango bibeho amavuta ya zinc na fer.Igiceri cya galvanised gifite igifuniko cyiza hamwe no gusudira.
.
Whatsapp :+8617862908033
.
E-imeri:kugurisha@sdrxgtjt.cn


text:
Ubu butaka butwarwa na Nyabarongo nabwo bugira ingaruka zikomeye zirimo imyuzure, kwica ibindi binyabuzima, kwanduza amazi no gutuma inyanja z’aho ayo mazi yiroha zuzuramo ibitaka bigatuma zigira isayo ndetse zikarenga inkombe bikabangamira ibinyabuzima bizibamo.
N’ubwo bimeze bityo hari ibikorwa binshi bya muntu udashobora guhagarika kubera ko biba bikenewe mu iterambere birimo nk’ibikorwa remezo, ubucukuzi bw’amabuye y’agaciro, imiturire n’ibindi, ahubwo bigasaba ko hafatwa ingamba zo gushaka uburyo bwo gukumira no gusana ahaba hangijwe ariko ibyo bikorwa nabyo bigakomeza.
Mu gushaka ibisubizo byo guhangana n’ibyo bibazo, mu Ntara y’Amajyaruguru hateganyijwe amafaranga agera kuri 4,578, 323,444 Frw muri uyu mwaka wa 2022-2023, azifashishwa mu gukumira zimwe mu ngaruka zitera isuri.
Intara y’Amajyaruguru, ni imwe mu zikunze kwibasirwa n’isuri kubera imiterere yayo kuko 32% by’ubutaka bwayo buri ku butumburuke buri hejuru kandi 58% by’ubutaka buhingwa bwibasirwa n’isuri.
Binyujijwe mu bafite aho bahuriye n’ibikorwa byose bifitanye isano n’ibishobora guteza isuri bakorera mu Ntara y’Amajaruguru, ubuyobozi bw’iyo Ntara bwasabye buri wese ko guhagurukira ikibazo cy’isuri ikomeje gutwara ubutaka, ubuzima bw’abantu n’ibindi.
Umuyobozi w’Intara y’Amajyaruguru, Nyirarugero Dancille, yagize ati" Ingamba zo gukumira no kurwanya isuri bisaba ku buri wese azigira ize. Tugomba gufatira hamwe ingamba zirimo gukora amaterasi yaba ayikora cyangwa ay’indinganire, kurinda inkombe z’inzuzi, kurwanya inkangu no gutera ibiti bifata ubutaka yaba ibivangwa n’imyaka cyangwa amashyamba."
Minisitiri w’ibikorwa by’ubutabazi, Kayisire Marie Solange, yasabye buri muntu wese ko mu byo akora agomba guharanira kugira uruhare rufatika mu kwirinda isuri aho kubiharira uturere cyangwa minisiteri.
Yagize ati "Ubusanzwe Uturere twagiraga ingengo y’imari yo kurwanya isuri, rimwe na rimwe ikaba nkeya, ntibitange umusaruro ufatika. Ubu rero ni ngombwa ko buri muntu wese, kurwanya isuri abigira ibye, kugira ngo duharanire ko ingamba zo gukumira isuri zigera ku ntego ku rwego rufatika."
"Kubera ko biramutse bidakozwe gutyo, ni hamwe tuzahora duhanganye no kuba ubutaka bwacu burimo ifumbire buhora butembanwa n’isuri, dusigarane ubushariye, duhorane ibibazo by’ibiza gusa bidutwara ibyo tumaze kwiyubakira, bidasize n’ubuzima bw’abacu. Uburyo bwiza rero bwo gukumira bene izi ngaruka, ni ugukora igikwiye kandi tugafatanya."
Bimwe mu bikorwa bikunze kuza ku isonga mu guteza isuri, birimo ubuhinzi, ubwubatsi bw’ibikorwa remezo n’ubucukuzi bw’amabuye y’agaciro bukunze kugaragara cyane mu Ntara y’Amajyaruguru.
Umuyobozi w’Akarere ka Gakenke, Nizeyimana Jean Marie Vianney, yavuze ko kuri ubu bafashe ingamba zihuriweho n’abakora ubucukuzi bw’amabuye y’agaciro ndetse n’abafite ubutaka zigamije gukumira ko ubutaka bukomeza kwibasirwa n’isuri.
Yagize ati" Dufite abafatanyabikorwa benshi bakora ubucukuzi bw’amabuye y’agaciro, ahanini bajyaga babikora mu buryo butitaye ku kurwanya isuri uko bikwiye, ikangiza imyaka y’abaturage yegereye ibirombe bakoreramo. Abo bose tugiye gufatanya, ku buryo buri ruhande rubigira ibyarwo, iki kibazo kikaranduka."
Zimwe mu ngamba zihari mu kurwanya no gukumira isuri ni uko, ubutaka bwose yaba ubwa Leta, ubw’abaturage ku giti cyabo, ubw’abanyamadini n’amatorero, abikorera bugomba kuba bucunzwe neza bugaterwaho ibiti cyangwa ubwatsi bukumira isuri, gucukura imiringoti, kubungabunga inkengero z’inzuzi, kunoza imiturire, kurinda ibikorwa remezo gukora amaterasi y’indinganire n’ayikora, gucukura ibyobo bifata amazi, gufata amazi y’imvura, kubungabunga ibyogogo by’imigezi n’ibindi.


text:
USAID Hinga Weze yahaye abahinzi inkunga izabafasha kongera umusaruro
Ubinyujije mu mushinga Hinga Weze, Umuryango w’Abanyamerika Ugamije Iterambere Mpuzamahanga (USAID) watanze inkunga y‘amafaranga y’ u Rwanda angana na 113.943.400 yo guteza imbere ubuhinzi, by’umwihariko ibigoli, ibishyimbo bikungahaye ku butare n’ibirayi.
Iyi nkunga izafasha mu kongerera ubushobozi ibigo byo kubitsa no kugurizanya, bityo bifashe abacuruzi b’inyongeramusaruro n’abakora umurimo w’ubuhinzi mu karere ka Nyamagabe, binaborohere kubona amakuru ajyanye n’ubuhinzi binyuze mu mahugurwa.
Koperative KOPABINYA yahawe amafaranga y’u Rwanda angana 73.000.000 asanga ayo yari ifite angana n’amafaranga y’ u Rwanda 57.600.000. Umuyobozi wayo Mukakomeza Donathile, yavuze iyi nkunga izafasha abahinzi mu kuzamura umusaruro.
Iyindi nkunga yahawe n’ibigo by’imari; aho Jyambere sacco Gatare yahawe amafaranga y’u Rwanda 10.497.00, Unguka Gihombo SACCO ihabwa 6.267.000, SACCO Imbereheza Manihira SACCOIMA ihabwa 8.480.000, SACCO TUZIGAMIRE ABACU KIVUMU ihabwa 7.564.000 na Cooperative d’Epargne et Credit de Rurembo – Abisunganye (COECR Abisunganye) yahawe amafaranga y’ u Rwanda angana na 7.632.000.
Hinga Weze ikaba yari yaratanze inkunga y’amafaranga y’u Rwanda angana na 2.223.220.000 ku bahinzi batandukanye yo gukora amaterasi, kuhira hakoreshejwe imirasire y’izuba, no gufasha abafite ubumuga. Ibi bikaba bizabafasha mu kuzamura imirire myiza cyane cyane hibandwa ku bana n’abagore.
Daniel Gies, Umuyobozi wa Hinga Weze yakanguriye abahawe iyi nkunga kuyibyaza umusaruro ikazafasha abahinzi bato kugira ngo babone umusaruro uhagije, bihaze ndetse basagurire n’amasoko.
Umushinga USAID Hinga Weze watangijwe ku bufatanye n’ Ikigo cy’ Igihugu Gishinzwe Guteza Imbere Ubuhinzi n’Ubworozi RAB ku nkunga y’ Umuryango w’ Abanyamerika wita ku Iterambere Mpuzamahanga USAID, ukaba wibanda ku buhinzi no kunoza imirire, intego akaba ari ugufasha abahinzi basaga 530.000.


text:
Isomo ryo mu ibaruwa Pawulo intumwa yandikiye Abanyefezi 3,2-12
Ngira ngo mwamenye ingabire Imana yampaye ku buntu, ari mwe ibigirira, kugira ngo isohoze umugambi wayo, ikampishurira ibanga ryayo nk’uko maze kubibandikira muri make. Nimubisoma, muziyumvira ubwanyu ukuntu nacengewe n’ibanga rya Kristu. Iryo banga, Imana ntiyigeze iribwira abantu bo hambere, nk’uko ubu imaze kurihishurira intumwa zayo ntagatifu n’abahanuzi bayo, ku bwa Roho Mutagatifu. None dore n’abanyamahanga na bo bemerewe gusangira umurage umwe natwe, bakaba ingingo z’umubiri umwe hamwe natwe, kandi bakabona uruhare ku isezerano rimwe hamwe natwe muri Kristu Yezu, babikesha Inkuru Nziza.
Kandi iyo Nkuru Nziza ni yo nshinzwe kwamamaza ku bw’ingabire Imana yampaye ku buntu no ku bubasha bwayo. Jyewe w’intamenyekana mu batagatifujwe bose, nahawe iyo ngabire yo kogeza mu banyamahanga ibyiza bitagereranywa bituruka kuri Kristu, no gusobanurira bose ukuntu Imana isohoza wa mugambi wari uhishe kuva kera na kare muri Yo, Rurema wahanze ibintu byose. Bityo, guhera ubu ngubu, Ibikomangoma n’Ibihangange byo mu ijuru bimenyera kuri Kiliziya ubuhanga bw’Imana buteye kwinshi, nk’uko yabigambiriye kuva kera na kare muri Kristu Yezu Umwami wacu. Nuko ku bw’ukwemera tumufitiye, duhabwa gutunguka imbere y’Imana tuyiringiye. Ni cyo gituma mbinginga ngo mwoye gucika intege mubitewe n’amagorwa ndimo mbaruhira, kuko ari yo abahesha ishema.
Indirimbo: Izayi 12, 2, 4bcde-5a, 5bc-6
Dore Imana, Umukiza wanjye,
ndamwiringira kandi sinkigira ubwoba,
kuko imbaraga zanjye n’indirimbo yanjye ari Uhoraho,
wambereye agakiza.»
«Nimushimire Uhoraho, murate izina rye,
nimwamamaze ibikorwa bye mu mahanga.
Nimuririmbe Uhoraho,
kuko yakoze ibintu by’agatangaza,
kandi mubyamamaze mu nsi hose.
Rangurura ijwi uvuze impundu, wowe utuye i Siyoni,
kuko Nyirubutagatifu wa Israheli,
utuye iwawe rwagati, ari Igihangange.»
Ivanjili ya Mutagatifu Luka 12,39-48
Musanzwe mubizi: iyaba nyir’urugo yamenyaga igihe umujura azazira, ntiyareka bamupfumurira inzu. Namwe rero nimube maso, kuko Umwana w’umuntu azaza igihe mudakeka.» Petero ni ko kumubwira ati «Mwigisha, ni twe uciriye uwo mugani, cyangwa se uwuciriye bose?» Nyagasani aramusubiza ati «Murabona umunyabintu w’inyangamugayo kandi uzi ubwenge yaba uwuhe, ngo shebuja azamushinge abo mu rugo rwe, maze ajye abaha umugabane wabo w’ingano mu gihe gikwiye? Arahirwa uwo mugaragu, shebuja azagaruka agasanga agenza atyo! Ndababwira ukuri: azamushinga ibyo atunze byose. Naho, uwo mugaragu niyibwira ati ‘Databuja aratinze’, maze agatangira gukubita abagaragu n’abaja, akarya, akanywa agasinda, amaherezo shebuja azaza umunsi atamwitezeho, no ku isaha atazi, maze amwirukane nabi, amuherereze mu nteko y’abahemu. Uwo mugaragu rero wari uzi icyo shebuja ashaka, ntacyiteho ngo agikore uko yari yamutegetse, azakubitwa nyinshi; naho utazi icyo shebuja ashaka, agakora ibidakwiye, we azakubitwa nkeya. Uzaba yarahawe byinshi, azabazwa byinshi; n’uwo bazaba barashinze byinshi, azabazwa ibiruta iby’abandi.»


text:
Isomo ryo mu Ibaruwa yandikiwe Abahebureyi 13,15-17.20-21
Bavandimwe, muramenye ntihazagire n’umwe usaguka ku ngabire y’Imana, ntihazamere kandi muri mwe ingemwe isharira yabatera imidugararo maze ikanduza imbaga yose. Muramenye ntimukabemo inkozi y’ibibi n’imwe cyangwa umusebyamana, nka Ezawu waguranye imbehe icyubahiro cye cyo kuba imfura ya se. Muzi kandi ko, hanyuma yashatse kuragwa umugisha, akabihakanirwa, akabura n’uburyo yabihindura, n’ubwo yatakambaga kandi asuka amarira! «Ntibashoboye kwihanganira iri tegeko ryababwiraga ngo “Nihagira uwegera uyu musozi, ndetse n’ubwo ryaba ari itungo rizicishwe amabuye.» Ibyo babonye byari biteye ubwoba kugeza aho Musa avuga ati «Nakutse umutima, none ndadagadwa!»


text:
Padiri François d’Assise Hategekimana yitabye Imana
Padiri François d’Assise Hategekimana wakoreraga ubutumwa muri Diyosezi Gatolika ya Cyangugu, yitabye Imana kuri uyu wa Kabiri tariki 17 Kanama 2021.
Mu itangazo Musenyeri Edouard Sinayobye, Umushumba wa Diyosezi Gatolika ya Cyangugu yasohoye, aravuga ko uwo Mupadiri yitabye Imana azize uburwayi tariki 17 Kanama 2021.
Muri iryo tangazo na none avuga ko imihango yo kumushyingura izaba tariki ya 21 Kanama 2021, aho iyo mihango izabimburirwa n’igitambo cya misa kizaturirwa muri Katedrali ya Cyangugu, saa yine za mugitondo.
Mu byumweru bibiri bishize, Kiliziya Gatolika mu Rwanda ipfushije Abapadiri babiri, aho Padiri Mukuru wa Paruwasi Gatolika ya Cyahinda yo mu Karere ka Nyaruguru, Buhanga Jean Claude, witabye Imana azize impanuka y’ikamyo yamugwiriye ku itariki ya 5 Kanama 2021.
Ibitekerezo ( 3 )
urugero rwiza rwo gukunda umurimo unoze ,guharanira ukuri no kwitangira abaciye bugufi nzabikurikiza niko kugufasha kuruhukira mumahoro mubyeyi w’abakene
Imana yamuduhaye iramwisubije baruhukire mumahoro yakoze byiza byinshi tuzahora tumwibuka
Imana imwakire mubayo kuko niyo yamukunze kuturusha kdi ibikorwa byiza yakoreye ikiremwamuntu byumwihariko HMP nabandi Bose yagiye agirira neza bimuherekeze Aho aruhukiye mubiganza byanyagasani tuzahora tumwibuka


text:
Umunsi Mukuru wa Bikira Mariya amenyeshwa ko azabyara Umukiza
Tariki ya 9 Mata 2018
Bakristu bavandimwe,
Uyu munsi hamwe na Kiliziya yose dufite ibyishimo byo guhimbaza Umunsi mukuru wa Bikira Mariya amenyeshwa ko azabyara Umukiza. Ubusanzwe uyu munsi tuwizihiza ku itariki ya 25 Werurwe. Ariko wimuriwe uyu munsi kuko iyi tariki yahuriranye n’Icyumweru cya Mashami n’Ububabare bwa Nyagasani.
Ndifuza ko tuzikana muri make kuri « Yego » ya Bikira Mariya, dusanga mu ijambo yavuze yakira ubutore bwo kuzabyara Umukiza, igihe agize ati : « Dore ndi umuja wa Nyagasani, byose bimbeho nk’uko ubivuze » (Lk 1, 38).
- « Yego » ya Bikira Mariya ni « Yego » yamuranze kuva mu buto bwe
Kuva mu buto bwe kugera ku ndunduro y’ubuzima bwe hano ku isi, Bikira Mariya yaranzwe na “Yego”. « Yego » yo mu buto bwe yamuteguriraga ubutore Nyagasani yari yaramutoreye kuva akimuremera mu nda ya nyina. Koko rero kuva agisamwa, Nyagasani yamurinze ubusembwa bw’icyaha. Ni ukuvuga ko yarinze Umwari Mariya n’ikintu cyose cyashoboraga gutokoza « Yego » yagombaga kuvuga igihe kigeze cyo kutubyarira Umucunguzi.
- « Yego » ya Bikira Mariya ni igikorwa cya Roho Mutagatifu
Malayika ati: « Roho Mutagatifu azakumanukiraho… » (Lk 1, 35). Ni mu mbaraga za Roho Mutagatifu Bikira Mariya yavuze “Yego”, maze yiha wese Imana n’umutima we wose n’umubiri we wose. Roho uzamutwikira mu gicucu cye nta bwo azaza ejo cyangwa ejobundi, ahubwo amurimo kuva mu ntangiriro. Yari ahari igihe Malayika Gaburiyeli amugejejeho ubutumwa bw’Imana. Ni we wamuhaye imbaraga n’ubushobozi bwo kuvuga “Yego” igihe ibyo yari amaze kumva byasaga nk’ibimurenze. Mu kuvuga « Yego », Mariya yemereye Roho w’Imana kumugira igikoresho mu kurangiza ubutumwa Imana yari imutoreye.
- Ni « Yego » yatumye yiyibagirwa ubwe
Bikira Mariya yemereye Imana kuyibera « umuja », kugira ngo ugushaka kwayo kube ari ko gukorwa. Ibyo yabikoze atabitewe n’ubwoba cyangwa abihatiwe, ahubwo mu bwigenge bw’umutima ukunda. Kandi ukwiyibagirwa gukozwe mu rukundo kwera imbuto nyinshi. Ni yo mpamvu, mu kwemerera Imana kumukoresha icyo ishaka, Imana na yo yamuhaye ibirenze ibyo yashoboraga gutekereza no kwizera: « umuja wa Nyagasani » yahawe ubutumwa bwo kuba « Umubyeyi wa Nyagasani ».
- Ni « Yego » itabara, itagira ikiyitangira n’ikiyiziga
Bikira Mariya ntavuga “Yego” aguna cyangwa abara, kuko ugushaka kwe ari ugushaka kw’Imana. Nta kindi cyifuzo afite, nta kindi umutima we urarikira, nta zindi nyungu aharanira. “Yego” ye ntishigiye ku masezerano asinyanye n’Imana. Si mpa nguhe, cyangwa ndaguhaye nawe mpa. Icyifuzo cye ni kimwe gusa: kuba umuja wa Nyagasani.
- Ni “Yego” Bikira Mariya azahora atura Nyagasani, kugira ngo ayikomeze, ayerekeze buri gihe ku gushaka kwe; kugira ngo Nyagasani abe ari we ubwe uba « umurinzi » wa « yego » ye; kugira ngo ntihagire ikintu na kimwe kiyihungabanya.
- Ni « Yego » yavuze mu gutega amatwi
Kugira ngo Bikira Mariya avuge “Yego”, yabanje gufata umwanya wo gutega amatwi Imana mu butumwa Malayika yari amuzaniye. Bikira Mariya azira kumvirana kuko azi kumva no kumvira.
- Ni « Yego » yavuze mu bwiyoroshye no mu bwizere
Burya “Yego” ntiduhishurira uko ejo hazaba hameze. Bikira Mariya yayivuganye ukwemera n’ukwizera. Yizeye rwose Imana ko ari indahemuka ku isezerano kandi ko ntakiyinanira.
- «Yego» ya Bikira Mariya yatumye « Jambo yigira umuntu, abana natwe »
Iyo Bikira Mariya atavuga « Yego », amateka y’ugucungurwa kwacu ntiyari kuba uko yabaye. Nimucyo rero tumukunde, tumushime kandi tumukuze kuko « Yego » ye yabaye intangiriro y’ugucungurwa kwacu.
Bavandimwe, mbese “Yego” yacu yifashe ite? Uyu munsi tuzirikane ko ari muri «Yego » ya Bikira Mariya natwe dushobora kubwira Imana tuti: « Yego, Nyagasani; byose bimbeho nk’uko ubishaka ».
Mugire mwese umunsi mwiza.
Padiri Balthazar NTIVUGURUZWA


text:
Umuyobozi w’Akarere ka Muhanga Kayitare Jacqueline n’inzego bafatanya babwiye ba Mudugudu, ba Gitifu b’Imirenge n’Utugari ko batagomba gutega amatwi ababaca intege ko gukorera iMuhanga bigoranye.
Mu nama mpuzabikorwa y’Akarere iterana rimwe mu mwaka, Umuyobozi w’Akarere ka Muhanga Kayitare Jacqueline yabwiye inzego zihagarariye abaturage ko abatuye aka Karere ari abanyarwanda kimwe n’abandi bo mu tundi duce tw’igihugu kuko basangiye umuco, ururimi n’imibereho.
Kayitare yavuze ko abaturage bumva ahubwo bisaba ko abayobozi babegera bakabana nabo umunsi ku munsi.
Ati “Inshingano zacu inzego z’ibanze ni ukubana n’abaturage buri munsi.”
Yavuze ko inzego z’ibanze zikwiriye guherekeza abaturage mu buhinzi, ubworozi kugera ku irondo rya njjoro.
Ati “Abavuga ko kuyobora iMuhanga bigoranye barabeshya nta tandukaniro bafite bameze nk’abandi baturage.”
Kayitare avuga ko abavuga ibyo aribo bagoranye ahubwo.
Umuyobozi w’urwego rw’inkeragutabara mu Karere ka Muhanga Lieutenant Colonel Terimbere Corneil avuga ko mbere yuko yoherezwa gukorera muri aka Karere, hari abamubwiraga ko bizamugora.
Terimbere avuga ko mu gihe cy’umwaka urenga amaze i Muhanga yasanze nta handi hantu hameze nko mu Karere ka Muhanga kuba heza.
Ati “Nanjye numvaga mfite impungenge ko binzangora gukorera i Muhanga ariko nasanze ibyo bambwiraga nta shingiro bifite.”
Yakebuye bamwe mu bayobozi banga guha serivisi nziza abaturage bakababwira ko bari mu kiruhuko cya saa sita.
Umuyobozi wa Polisi mu Karere ka Muhanga Superintendent Mutembe Octave avuga ko kuyobora abaturage nta kindi bisaba usibye kuba umugaragu wabo gusa.
Ati “Iyo bigeze mu Matora bamwe muri ba Mudugudu baba bashaka ko abaturage babaha amajwi ariko bakananirwa gusohoza Inshingano.”
Muri iyi nama mpuzabikorwa ba Gitifu b’Imirenge basinyanye amasezerano na Mayor w’Akarere ku birebana no gushyira mu bikorwa gahunda za Leta zagenewe umuturage.


text:
Impinduka: Vestine na Dorcas igitaramo cyabo amataliki yahindutse
“Nkeneye umugore usenga 7 ku munsi kandi uzambyarira abana 7” Ringtone
Umuririmbyi wo mu gihigu cya Kenya, uririmba indirimbo zo kuramya no guhimbaza Imana, Ringtone, umaze imyaka irenga itatu ashaka umugore wazamubera urubavu, yatangaje ibintu bitatu uwo mugore agomba kuba yujuje maze abakobwa benshi baratangara gusa bamwifuriza ishya n’ihirwe.
Ku mbugankoranyambaga abakunzi b’uyu muhanzi bakomeje kugenda bavuga ko nawe yifuje ibintu bikomeye, ariko birinda kumuca intege bamubwira ko azamubona kubera Imana.
Mu kiganiro yagiranye na Eve Mungai kuri shene ye ya YouTube yagize ati:” Nkeneye umugore uzajya asenga amasaha 7 ku munsi, akazambyarira abana 7 kandi sinshaka umusongareri ndashaka umugore ukunda gukora.”
Uyu muhanzi Ringtone uhamya ko ari we uhagarariye abandi bahanzi bose baririmba indirimbo zo kuramya no guhimbaza Imana muri Afurika, yasobanuye ko impamvu ashaka abana 7 ari uko 7 ari umubare wuzuye w’Imana.
Yagize ati:” Mu byo nifuza ko umugore wanjye w’ahazaza agomba kuba yujuje higanjemo umubare 7 kuko ari umubare w’Imana wuzuye. “
Umuhanzi Ringtone ni umwe mu bahanzi bazwiho kuvuga amagambo akomeye dore ko aherutse no kwandikira ibaruwa yo kuburira Prophet Calmel ugiye kurongora Pasitori Natasha ko naramuka amufashe nabi azahura n’ibibazo.
Muri iyo baruwa harimo amagambo akomeye, aho yagize ati:” Turashaka ko ikirori cy’ubukwe bwanyu kizaba gitangaje, niba utanafite n’amafranga uzajye kwaka inguzanyo muri banki. “


text:
Ubuyobozi bwa Wisdom School buvuga ko bwiteguye kwakira abana bose kuva mu mashuri y’incuke n’abanza ku mashami yayo yose, ayisumbuye (O" level na A’ level Sciences combinations) kandi ko icyo bushyize imbere ari ukurera umwana akaba yuzuye muri byose haba mu bumenyi, uburere no guhangana n’ikibazo cyose yahura nacyo ku Isi.
Umuyobozi ushinzwe Amasomo muri Wisdom School, Bizimana Evariste, yavuze ko ubumenyi batanga mu bumenyingiro, barenzaho kugaragaza ibyo bashoboye kugira ngo umwana uhiga abe azi neza ibyo yiga no kubibyaza umusaruro.
Yagize ati "Ubundi integanyagisho y’u Rwanda iteganya kwiga mu magambo (Theory) n’ishyirwa mu ngiro (Practice). Turenga ishyirwa mu ngiro tukajya mu kubyaza umusaruro ishyirwa mu ngiro birenze intego y’iryo somo. Ibyo bakora hano bifasha ko umwana uvuye hano aba azi kwihangira umurimo."
"Twe twigisha abanyeshuri bazaba ba rwiyemezamirimo, utazaba umutwaro w’igihugu cyangwa uw’umuryango. Ni ukuvuga ngo umubyeyi uduhaye umwana we aba yiteganyirije biratubabaza iyo tubonye umuntu warangije amashuri yisumbuye ugasanga yagiye kuba umuyede, yiriwe muri za televiziyo, kwirirwa abunga kandi akwiye kuba yarize icyo ashobora gukora kigatanga akazi kuri benshi."
Umuyobozi wa Wisdom School, Nduwayesu Elie, ashimira ababyeyi bafashe iya mbere bakabagana agashishikariza n’abandi kubazanira ababyeyi bagafatanya kubarerera abana kuko intego yabo ari ukugira umwana ufite ubumenyi buhagije kandi uzi no kububyaza umusaruro azana impinduka zikenewe aho ari hose.
Yagize ati "Mbere ya byose turashimira ababyeyi batugannye bakaduha abana babo, bo bamaze kubona ko Wisdom School ari ntagereranywa. Turasaba n’abandi babyeyi kutugana bakaduha abana babo. Intego yacu ni ukurera umwana ushobora kuba ahantu ahaho hose ku Isi kandi akagira impinduka zifatika ahazana."
Ubuyobozi bwa Wisdom School buvuga ko kubera ibyifuzo by’ababyeyi batari bake batanze ubusabe bwabo bw’uko bakwegerezwa iri shuri hafi, bugiye gufungura amashami muri Rwamagana, Kayonza, Gatsibo na Nyagatare mu Ntara y’Uburasirazuba no mu Ntara y’Iburengerazuba mu Turere twa Ngororero, Karongi, Nyamasheke na Rusizi kugira ngo bafashe n’abana baho bagorwaga no kugera aho yari ifite amashami.
Wisdom School ni Ishuri Ryigenga riherereye mu Karere ka Musanze rikagira amashami mu Turere twa Rubavu i Mahoko, Nyabihu ku Mukamira n’irya Burera. Kuva ryatangira gukora ibizamini bya Leta mu 2012, imaze kohereza abanyeshuri bagera ku 1416 mu bigo byiza bya Leta, abandi bagiye boherezwa kwiga mu mahanga.


text:
Hari ubwo uhora ku nkenke y’umugore wawe kandi nawe ubwawe umutima ugahora uhagaze wibaza icyo wakorera umugore wawe mu gihe mutera akabariro ngo ubashe kumunyura bikakuyobera, ndetse ugatekereza ko abandi bazamugutwara bitewe n’uko bakurusha kwitwara neza mu buriri. Hano twakuzaniye ibintu byagufasha kugarurira umugore wawe ikizere no kukwiyumvamo kurusha uko byari bimeze maze nawe uagsubirana umutuzo usesuye
Amakuru dukesha umutihealth atugaragariza ko nta mpamvu nyamukuru itera Kurangiza vuba izwi. Gusa ibi ni ibyabonetse bishobora kuba byatera kurangiza vuba: Kuba utaramenyera imibonano (ubikoze vuba), Kubikorana n’umuntu mushya, mutamenyeranye, Kuba udasiramuye, Kuba uhangayitse, udatuje, ubikoze nk’ubyibye
Uburyo bikorwamo. Hari position zimee na zimwe zituma umuntu arangiza vuba, Kuba ubikoze utari ubiherutse
Kurangiza vuba bivugwa igihe umugabo asohora mbere yuko akora imibonano cyangwa se hatarashira iminota n’iminota ibiri ari mu gikorwa bigatera cyane irari rikomeye uwo bakoranaga icyo gikorwa bikaba byanamutera kumuca inyuma kubwo kutanyurwa.
Ibi nubikora bizagufasha gukemura ikibazo cyo kurangiza vuba:
Gutuza
Mu gihe wumvise ko uri hafi yo kurangiza, rekera kwinyeganyeza, uzamure umwuka mwinshi wongere uwusohore, ubikore 3. Uhite utekereza ikindi kintu nk’umupira warebye, film se, mbese use n’uwirengagiza ibyo urimo. Nyuma y’akanya ukomeze igikorwa.
Gukanda umutwe w’igitsina
Mu gihe wumva ugiye kurangiza nanone, uwo mukorana imibonano musabe kubumba amaguru cyane igitsina cyawe akinigire mu matako ye. Nawe ushobora gukuramo igitsina ukagifata ugakanda ku mutwe wacyo ukoresheje igikumwe n’intoki 2 zigikurikira. Wakumva byasubiyeyo ukongera ugakomeza.
Kwiyakana
Mu gikorwa, igihe wumvise ugiye kurangiza, kuramo utuze. Nihashira akanya wongere, gutyo gutyo.
Kwitegura bihagije
Wikorana imibonano guhubuka ; tuza witonde mwitegure bihagije kandi mubikore mwese mufatanya. Niyo warangiza utarabikora, ariko kuko ufite umwanya, mukomeze gufatanya wongere ubishake. Nubikora bizagenda neza.
Kwisiramuza
Kiriya gihu gitwikiriye ku mutwe w’igitsina cyongera ubushake. Iyo rero kivuyeho byongera umwanya umara mu gikorwa.
Guhindura position
Ubushakashatsi bwerekanye ko iyo bikozwe umugabo ari we uri hasi bituma igihe abikoramo cyiyongera kuko kwikubanaho bigabanuka.
Gukoresha agakingirizo
Ubu nabwo ni uburyo bwiza kuko bigabanya kwikubanaho. Gusa ku nshuro ikurikiyeho wareka kugakoresha kuko akenshi ku nshuro ya 2 uratinda kurangiza.
Urukundo
Baza Shangazi
Shakisha ku Urwego.com
Uko wakwirinda kubihiriza umugore wawe no kurangiza vuba
Hari ubwo uhora ku nkenke y’umugore wawe kandi nawe ubwawe umutima ugahora uhagaze wibaza icyo wakorera umugore wawe mu gihe mutera akabariro ngo ubashe kumunyura bikakuyobera, ndetse ugatekereza ko abandi bazamugutwara bitewe n’uko bakurusha kwitwara neza mu buriri. Hano twakuzaniye ibintu byagufasha kugarurira umugore wawe ikizere no kukwiyumvamo kurusha uko byari bimeze maze nawe uagsubirana umutuzo usesuye
Labels: igitsina, imyororokere


text:
Korali Family of Singers bateguye igitaramo bitiriye ‘Umuryango Mwiza’
Umutima wanjye ntago uzigera ugira icyo unshinja
Yob.27:6.“Gukiranuka kwanjye ndagukomeje ntabwo nzakurekura, Ntabwo umutima wanjye uzagira icyo unshinja nkiriho.
Uyu ni Yobu wavugaga aya magambo inkuru ye turayizi cyane, nyuma y’ibibazo bikomeye yahuye nabyo agahomba ubutunzi bwe bwose, akarwara byo gupfa abantu bose bakamwinuba bikagera nubwo inshuti ze zimwanga ndetse zikamushinja ibyaha adafite ariko ntiyareka guhamya Imana.
Kugeza ubwo inshuti ze zimugira inama yo gutuka Imana ngo ahari yamwica akavaho kuko babonaga gupfa aribyo byamurutira kubaho, ariko Yobu ati: oya gukiranuka kwanjye ndagukomeje ntabwo nzakureka, ntabwo umutima wanjye uzagira icyo unshinja nkiriho.Hari igihe umuntu ahura n’ibibazo akajya mumubiri neza akihakana Imana, iyo ibibazo byaje rero satani akujyana mumubiri akakwereka ko Imana wizeye ari feke ntanicyo yakumarira kubibazo ufite.
Hari umugabo wigeze kugira ikibazo cy’inzara mu rugo biramucanga umugore n’abana biranga neza, ageze aho abwira Yesu ati: erega n’ubundi ndakurenganya ntiwigeze ushaka umugore ibibazo by’urugo ntabyo uzi. Hari n’uwigeze kurwara igihe kirekire arivuza biranga, abantu baramusengera uburwayi buranga, amara imyaka myinshi arwaye byaranze, satani aramusanga atangira gusenga ati: Yesu rwose ndakubabariye ntago wigeze urwara ibigeragezo by’uburwayi ntabyo uzi, iyo uza kuba wararwayeho ubu uba warankijije ubu burwayi.
izo ni philosophie zipfuye z’umwijima satani ashyira mu muntu ashaka kumwihebesha, ashaka kugira ngo amukure ku Mana.Uzi ko urambagiza imyaka n’imyaka igashira utarabona fiyanse satani ntabure kukubwira ko ntabakobwa bakibaho? akakumvisha buryo ki ntanumugore uzabona? akakumvisha buryo ki ntamugabo uteze kuzabona? Hari igihe ugeragezwa, ugashakira Imana iburyo ukayibura ibumoso naho ukabona ntayihari, imbere n’inyuma ugaheba, bikagucanga. Ukumva Imana ntinabaho cg ukumva niba inabaho ko ntacyo imaze ntanicyo ishoboye! Aho rero niho ugomba gutsindira satani ukamwereka ko hari icyo wamenye ku Mana yawe. Yobu we si amajwi yo mu mutima gusa, n’inshuti ze n’abavandimwe, n’abo basengana,Bose bazaga ku mubwira amagambo y’ibicantege.
Yobu atangiye kumva amajwi nkayo, aba intwari rwose, arahamya: ati nubwo bimeze gutyo gukiranuka kwanjye ndagukomeje ntabwo nzakureka, umutima wanjye ntuzagira icyo unshinja nkiriho.Habakuki nawe ati: Naho imitini itatoha inzabibu ntizere imbuto…. Ntakabuza ko nishimira Uwiteka nkanezerwa Imana y’agakiza kanjye. Halleluaaa! Pawulo ati: ninde waduitandukanya n’urukundo rwa Kristo? ni inzara? ni ubushomeri? ni ukubura umugabo/umugore? nukubura diplome? Ni iki?
Korali Rubonobono ifite indirimbo ivuga ngo: ntabiriho ntan’ibizaza bizantanya na Yesu. Ese ibintu tuvuga duhora turirimba tuba tubikuye kumutima? cg dupfa kuvuga ibyo tutumva neza? Ese koko ni ukuri twamaze komatana na Yesu neza kuburyo ntakizadutandukanya nawe cg dupfa kuririmba gusa?Hariho n’amasengesho y’ubupfapfa yadutse: ukumva umuntu arasenga ngo: Mana numpa akazi nzamenya ko uri Imana? huuuuuuuu…… nitakaguha ugirango ntizakomeza ikitwa Imana? Ukumva umukristu arasenga ngo: Mana niba uri Imana koko ngaho tegeka mbone akazi, ngaho tegeka mbone umugabo, ngaho tegeka mbone inkwano. tayari uyu muntu yamaze gutakariza Imana ikizere, imbere ye ntikiri Imana, ari kuyihinyuza gusa.
Ndagirango amasengesho nk’ayo tuyasezereho. ndagirango nawe ugire guhamya nka Yobu uvuge uti: Gukiranuka kwanjye ndagukomeje ntabwo nzakurekura, Ntabwo umutima wanjye uzagira icyo unshinja nkiriho. Imana yabikora itabikora izakomeza yitwe Imana, kdi kuyihinyuza ngo nubikora nibwo ndamenya ko uri Imana ibyo sibyo byayitera gukora.Dore isengesho ririmo ubwenge ni iri: Saduraka Meshake na Abedenego bati: icyo tuzi nuko Imana ifite ububasha bwo kudukiza mu itanura ry’umuriro, ariko nubwo itadukiza ntampamvu yo gupfukamira ibigirwamana.. Halleluaaaa…. Nawe senga uvuga uti: icyo nzi nuko Imana ifite ububasha bwo kumpa akazi, umugabo, umugore, inkwano, kunkiza uburwayi…… ariko nubwo itabikora gukiranuka kwanjye ndagukomeje ntabwo nzakureka.


text:
Mu butumwa bwiza bwa Yesu uko bwanditswe na Matayo igice cya 27, turahasanga Yesu agejejwe imbere ya Pilato. Yesu yahemukiwe cyane na Yuda atabwa muri yombi n’abasirikare b’Abaroma. Muri iki gihe Pilato wibwiraga ko afite Yesu mu maboko ye , ntabwo yari azi neza uwo afashe mu ntoki. Mu gihe Pilato yari yicaye ku ntebe y’ubucamanza yabajije ikibazo gikwiye gutuma buri wese muri twe akwiye kugitekerezaho. Ntabwo tuzi niba koko Pilato yarasobanukiwe ubunini bw’icyo yari abajije , cyangwa niba yarigeze yumva ko agiye gufata icyemezo cyagira ingaruka ku buzima bwe ubuziraherezo, akanarimbuka akabura ubugingo buhoraho.
Muri Matayo 27:22 niho hatwereka ikibazo cya Pilato. “Noneho Yesu witwa Kristo mukorere iki?” Igisubizo cyahise gituruka mu bantu kwari ukubamba Yesu kandi ni byo rwose byabaye.
Uyu munsi twifuje kukubaza, “Urakorera iki Yesu, witwa Kristo?” Hano hari ibisubizo bibiri gusa kuri iki kibazo. Ushobora kumwakira nk’Umwami n’Umukiza w’ubugingo bwawe cyangwa ukamwihakana nk’Umwami n’Umukiza w’ubugingo bwawe. Nta buryo bwo kuvuga ngo ’Nzabitekerezaho nyuma’. Niba uhisemo ’kubitekerezaho nyuma’, bivuze ko wihakanye Kristo. Sinzi niba wumva uburemere bwo guhitamo kwihakana Kristo!
Nta hantu na hamwe tubwirwa muri Bibiliya ko Pilato yabaye umwizera wa Yesu, ahubwo yakomeje ku mwihakana. Nyamara mu isegonda rimwe nyuma yuko Yesu ava kuri iyi si, nibwo Pilato yizeye Yesu Kristo. Ariko Kubw’ amahirwe make , byari byarangiye kuko Yari yahisemo gutanga Yesu. Nibyo byashyize ubuzima bwe Iteka mu muriro utazima .
Ese umuntu aramutse uhisemo kwakira Kristo nk’Umwami n’Umukiza w’ubugingo bwe niho bigomba kugarukira ? Oya rwose!. Iyo tumaze kwemera Kristo nk’Umwami n’Umukiza wacu, tugomba noneho guhitamo uburyo tuzasubiza kiriya kibazo kandi mu buzima bwacu bwa buri munsi. "Noneho Yesu witwa Kristo mukorere iki?"
Ese ndamushyira mu gasanduku ’Ku cyumweru’ nkamukuramo iyo ngeze mu rusengero? Ese ahari sinshobora kuba mvugana na Yesu gusa iyo ndi mu rusengero cyangwa nkanamuhamagara mu gihe ndi mu bibazo? Hanyuma se, njya mbasha guhamiriza inshuti zanjye ko ndi umuyoboke wa Kristo? Niba mbikora se ngaragaza itandukaniro hagati yanjye n’abadakijijwe aho mba ndi hose, cyangwa meze nk’abandi bose?
Buri munsi abakristo nibo bahitamo uko bazasubiza ikibazo, “Noneho Yesu witwa Kristo mukorere iki ?”
Ese naba njya mfata igihe cyo kwiga Bibiliya , cyangwa ndeka Bibiliya yanjye ikuzurwaho n’umukungugu kumeza aho irambitse? Njya nihererana n’Imana mu masengesho ngo bimpeshe kumenya inzira ze no guhishurirwa nawe byisumbuyeho cyangwa ahanini mfungura TV/Radio kugira ngo nduhure ubwonko mbone no gutuza?
Mu gihe gikwiriye njya mu rusengero cyangwa mbisimbuza kwigira mu bikorwa by’imyadagaduro no gusohokana n’inshuti zanjye? Ese nahisemo kutarangazwa na firime kuko ntanyungu nyinshi zimarira ubugingo bwanjye, cyane ko nshaka kwirinda bimwe nazibonyemo bitankwiriye nk’umukristo : urugomo, imvugo mbi, cyangwa ubusambanyi byose bimunga ubuzima bwanjye bwo mu mwuka?
Hanyuma se nkunda kumva umuziki untera inkunga mu by’ubugingo ( umuziki wa gikristo) cyangwa numva wa muziki utagira icyo unshishikariza mu rugendo rwanjye rwa gikristo?
Naba narahisemo kwigenzura mu byo mvuga byose , cyangwa ururimi rwanjye rwuzuyeho umwanda bitewe n’ibinsohoka mu kanwa? None se naba nshyigikira abandi bakristo mu iterambere ryabo mubyo gukora umurimo w’Imana cyangwa ndabasenya? Cyangwa hari ubwo mvuga nti “Sinshaka kubigiramo uruhare”?
Umva amagambo ya Yesu. Mu butumwa bwiza bwe uko bwanditswe na Matayo 10:32-33
"Umuntu wese uzampamiriza imbere y’abantu, nanjye nzamuhamiriza imbere ya Data uri mu ijuru. Ariko uzanyihakanira imbere y’abantu wese, nanjye nzamwihakanira imbere ya Data uri mu ijuru”
Dusoza twongeye kukubaza ikibazo ugomba gusubiza buri mwanya , buri munsi aho uri hose . “Noneho Yesu witwa Kristo mukorere iki”?
Source: CBNNews
[email protected]


text:
Polisi y’u Rwanda yahuguye abana bato ku kwirinda inkongi
Mu gitondo cyo ku wa Kabiri tariki ya 7 Ukuboza 2021 saa tatu, ku cyicaro gikuru cya Polisi ku Kacyiru hahuguriwe abana bo mu ishuri ry’inshuke ryitwa Path to Success International School riherereye mu Mujyi wa Kigali, Akarere ka Kicukiro, Umurenge wa Kigarama. Hahuguwe abana bari mu kigero cy’imyaka 3 kugeza kuri 4 bagera ku 150 bari baherekejwe n’abarezi babo.
Umuyobozi w’ishami rya Polisi rishinzwe ubutabazi no kurwanya inkongi, Assistant Commissioner of Police (ACP) Paul Gatambira yavuze ko bariya bana basobanuriwe ibintu bitandukanye bishobora guteza inkongi, bakangurirwa kujya babyirinda.
Yagize ati “Akenshi usanga abana bato bagira amatsiko cyane bagashaka gukinisha ibintu bitandukanye harimo n’ibyateza inkongi. Twaberetse ko bagomba kwirinda gukinisha ahashyirwa ibintu bikoreshwa n’amashanyarazi aho bakunze kwita muri Socket. Kwirinda gukinisha gucana amashyiga ya kijyambere akoresha Gaz kuko na byo bishobora guteza inkongi ikomeye n’ibindi bitandukanye.”
Aba bana kandi baneretswe ibikoresho bya Polisi byifashishwa mu kuzimya inkongi no gutabara abaguye mu mwobo, ahabereye impanuka z’ibinyabiziga ndetse berekwa uko Polisi yatabara abantu bagiriye ibibazo mu mazu maremare. Abana bagaragaje ko babyishimiye kandi bafite amatsiko yo kubikurikira kuko bagiye babaza ibibazo by’amatsiko.
ACP Gatambira yavuze ko ubu buryo bwo guhugura abana bakiri bato ku kwirinda inkongi busobanuye ikintu gikomeye kuko umwana ari umuntu wumva vuba kandi agakurikiza ibyo yigishijwe.
Yagize ati “Iyo uhuguye umwana muto wo mu kigero cy’aba uba urimo guteganyiriza ejo hazaza ku gihugu, bariya bana ibyo twabahuguye ntabwo bazabyibagirwa kandi barataha babibwire n’abo mu rugo. Byongeye kandi twabahuguye bari kumwe n’abarezi babo ku buryo bazajya bagira gahunda yo kubibutsa ibijyanye no kwirinda inkongi.”
Biteganyijwe ko kuri uyu wa Gatatu tariki ya 8 Ukuboza 2021 haza abanyeshuri bakuru bo muri iri shuri rya Path to Success International School (PTS) bagera ku 130. Ni gahunda izakomereza no mu bindi bigo by’amashuri atandukanye.
Ni inkuru dukesha Polisi y’u Rwanda


text:
Uruganda rwo mu Bushinwa Igurishwa Hejuru Ifite Idirishya hamwe nikirahure cyerekana ibimenyetso
Ibikoresho bya tekiniki
Ibara
Ikirahure
Ibikoresho
• Imiterere ya idirishya ryerekana imiterere
• Guhumeka, kurwanya imibu, kurwanya ubujura
• Ikirahure cyo mu rwego rwo hejuru
• Ingufu zizigama hasi kugeza U agaciro 0,79 W / m2.k.
• Kurwanya Amazi no Kubungabunga bike
• Ibikoresho bitandukanye bya ecran
• Kongera ingufu kugirango urwego rwisumbuyeho
• Sisitemu yo gufunga ibyuma byinshi byo gufunga ikirere no kwiba
• Nylon, mesh irahari
• Flat kandi yoroshye
• Igisubizo cyo guhangana ninkubi y'umuyaga
• Kugorora no kurenza urugero birahari
• Igishushanyo cyihariye kirahari
• Amahitamo ya aluminiyumu yerekana: Amashanyarazi, gushushanya PVDF, Anodizing, Electrophoresis
• Ibara risanzwe risiga irangi: Ijoro ryijimye Icyatsi, Inyenyeri Yumukara, Matte Umukara, Ore Icyatsi, Ikirunga cyikirunga, Icyatsi cya Paris Icyatsi, Icyatsi cya silver cya Berlin, Icyatsi cya Morandi, Icyatsi cya Roman Icyatsi, cyera cyera
• Ibara ryamamaye: ibiti, umutuku wumuringa, dune, nibindi.
• Hitamo amabara yatunganijwe muruganda kugirango utange vuba, cyangwa amabara yihariye kugirango uhuze neza umushinga wawe.
• Ikirahuri kimwe (5mm, 6mm, 8mm, 10mm….)
• Ikirahure cyanduye (5mm + 0,76pvb + 5mm)
• Ikirahure cyikubye kabiri (5mm + 12air + 5mm)
• Ikirahure gikarishye kirahure (5mm + 12air + 0,76pvb + 5mm)
• Ikirahure cyikubye inshuro eshatu (5mm + 12air + 5mm + 12air + 5mm)
• Ubunini bw'ikirahuri kimwe: 5-20mm
• Ubwoko bw'ikirahure: ikirahure gikarishye, ikirahuri cyometseho, ikirahuri gikingira, ikirahuri gike-e, ikirahure gikonje, ikirahuri cyanditseho silikisi
• Ikirahuri kidasanzwe: ikirahure kitagira umuriro, ikirahure kitagira amasasu
Ingano yihariye irahari
• Ibyuma bya Hoppe byo mu kidage
• Ibyuma bya SIEGENIA byo mu Budage
• Ibyuma bya ROTO byo mu Budage
• Ibyuma bya GEZE byo mu Budage
• Ubushinwa bwa mbere ibikoresho bya SMOO
• Ubushinwa buza ku bikoresho bya KINLONG
• Ikiranga wenyine-NORTH TECH
Ibicuruzwa birambuye
Ibicuruzwa
Amajyaruguru ya Tech yihariye ya Windows reka uhitemo muburyo butandukanye budasanzwe, harimo arche nziza, inguni zigaragara hamwe nu murongo uteganijwe.Byakoreshejwe wenyine cyangwa bifatanije nandi madirishya, bongeraho curb kwitabaza no kuzamura imiterere yurugo rwawe.
Idirishya ryihariye rishobora kongeramo ibipimo no kureba neza murugo rwawe, byaba imiterere yihariye, ubwoko bwikirahure, cyangwa trim.
Windows idasanzwe ninziza yo kwerekana imiterere yihariye cyangwa imiterere yubwubatsi.Mugihe Windows isanzwe itekerezwa nkurukiramende cyangwa kare, guhuza imiterere isanzwe nuburyo bwihariye birashobora gutanga isura idasanzwe.
Windows yihariye irimo imiterere ikurikira:
Inyabutatu / Trapezoid / Uruziga rw'igihembwe / Uruziga / Octagon / Pentagon / Elliptike / Arche / Hexagon
Ukoresheje imwe mu miterere idasanzwe, idirishya ryawe rirashobora guhuza neza nu gishushanyo cyurugo rwawe utiriwe wubaka kurwego rwidirishya.
Idirishya ryihariye rishobora kongeramo inyungu numwihariko kurugo rwawe.Irashobora gukurura ibitekerezo kumurongo runaka wurugo rwawe hanyuma ikongeramo urumuri mugice cyinzu yawe itagerwaho mubunini bwidirishya.
Ingano yihariye ya Windows ihujwe nigicuruzwa gisanzwe cyamadirishya kirashobora gufasha kwagura isura yawe.Kanda idirishya ryishusho hamwe na Windows ntoya yihariye kugirango imwe-y-ubwoko yerekanwe.
Usibye ubunini busanzwe bwidirishya, ibirahuri, ibirahuri hamwe nubwoko bwa gride birashobora gutuma windows yawe idasanzwe.
Inzugi za Windows y'Amajyaruguru zikoreshwa cyane mu nyubako zo guturamo, mu nyubako z'ubucuruzi, no mu zindi nyubako rusange, zirimo inzu yigenga, igorofa, hoteri, inyubako y'ibiro, ishuri, inyubako y'ubucuruzi, ibitaro, sitasiyo, n'ibindi. Mu myaka mike ishize, Tech y'Amajyaruguru yohereje mu mahanga ubwoko butandukanye bwa Windows ya aluminiyumu, irimo idirishya ryinyerera, idirishya rya casement, idirishya ryibice bibiri, abapfakazi ba awning, kugoreka no guhindura Windows, Windows ihamye, kumanika Windows nubundi bwoko bwa Windows.


text:
Mu muhango wo gutanga impamyabushobozi ku banyeshuri wabaye ku wa 1 Ukuboza, 2021, Umuyobozi w’ishuli Habimana Alphonse yavuze ko uretse ubumenyi abanyeshuri bakuye muri iri shuri, ko banagaragaje ubushobozi bwo gushyira mu bikorwa ibyo bize, bikaba bitanga icyizere ko bazitwara neza ku isoko ry’umurimo.
Habimana yagize ati “Twishimiye aba banyeshuli barangije amasomo yabo, bakaba banagaragaza ubushobozi bwo kwitwara neza mu kazi aho bazagakorera hatandukanye, nk’uko amakuru duhabwa n’ababakoreshejeje ukwimenyereza umwuga abihamya.”
Habimana avuga ko ishuri ryishimira ko mu banyeshuli 30 barangije, 7 muri bo bahise bahabwa akazi mu mahoteli bakoreyemo ukwimenyereza umwuga.
Aba banyeshuli bamaze amezi atandatu harimo atatu yo kwimenyereza umwuga mu mahoteli asanzwe akorana n’iri shuli.
Ikirezi Audace, umunyeshuli uhagarariye abarangije avuga ko ibyo bungukiye muri KETHA bizabafasha guhatana neza ku isoko ry’umurimo.
Ati “Ubushobozi turabufite kuko twavomye ubumenyi bwinshi muri iri shuli. Twiteguye kubugaragaza nitugira amahirwe yo kubona aho tubugaragaza, kuko zimwe mu mpungenge ni uko ku isoko ry’umurimo usanga basaba uburambe ngo babone gutanga akazi.”
Umugenzuzi w’uburezi mu Murenge wa Kimironko Nzabonimpa Emmanuel yavuze ko urwego ahagarariye rwishimira ubufatanyabikorwa bw’iri shuli rya KETHA.
Ati “Muri abafatanyabikorwa beza mu burezi, murisanga muri uyu murenge wa Kimironko. Twishimira kuba tubafite. Tunejejwe n’uko abasoje amasomo hano bamwe bahise babona akazi, byerekana ko batojwe neza n’iri shuli, ku buryo aho bagiye mu kwimenyereza bahise bagaragaza gutozwa neza bahabwa akazi. Turishimira uyu musanzu ku bana b’u Rwanda. Mukomereze aho, turabashyigikiye. Umusanzu wanyu ushimishije ababyeyi, n’igihugu.”
Minani Callixte, umukozi wa Rwanda TVET Board yashimye umusanzu wa KETHA mu guteza imbere imyuga n’ubumenyingiro mu gihugu, anasaba abanyeshuli kwitwaza ubushobozi bubakiwe n’ishuli bakitwara neza ku isoko ry’umurimo.
Yagize ati “Twishimiye uruhare rw’iki kigo mu guteza imbere imyuga n’ubumenyingiro. Turasaba ko intego yaba ukurushaho kubaka ubushobozi mu banyeshuli, bakarangiza babona akazi. Ubundi izi bahawe ni impamyabushobozi, si impamyabumenyi gusa kuko ntibagomba kwicarana ubumenyi gusa ahubwo bagomba kugaragaza ubushobozi bakuye hano ku isoko ry’umurimo.”


text:
Mu gihe ubwiyongere bw’amakimbirane mu ngo bwatumye hari amadini ashyiraho gutegura abagiye gushinga ingo mu gihe cy’amezi atandatu byibura, hari abavuga ko hari abasore n’inkumi batabikozwa, ariko hakaba n’ababigezeho.
Abatuye mu Murenge wa Kibilizi mu Karere ka Nyanza bafite cyizere cy’uko bagiye kongera kujya bahinga imyumbati, bakeza, bakihaza mu biribwa bakanasagurira amasoko, ku bw’umutubuzi w’imbuto z’iki gihingwa, AMPG Ltd, waje gukorera iwabo.
Ubuyobozi bw’Akarere ka Nyaruguru burasaba abayobozi b’ibigo by’amashuri, gufatanya n’abarimu bayobora mu gukangurira abana n’urubyiruko ndetse n’umuryango muri rusange, kwitabira ubwishingizi bw’igihe kirekire bwa Ejo Heza.
Abanyamuryango ba Koperative Jyamberemuhinzi yo mu Karere ka Nyaruguru, ntibishimiye kuba uruganda batijwe n’Akarere ngo rujye rubatunganyiriza umusaruro w’ibigori rumaze amezi arindwi rudakora, bakifuza ko ibibura byakwihutishwa kuboneka rukongera (...)
Minisitiri w’Ubumwe bw’Abanyarwanda n’Inshingano Mboneragihugu, Dr. Jean Damascène Bizimana, asaba abarimu gushira ubute bagasoma ibitabo, kuko ari byo bizabafasha kwiyungura ubwenge mu buryo buhagije, banabashe kwigisha neza.
Abayobozi b’ibigo by’amashuri abanza bavuga ko bakeneye ababafasha mu miyoborere y’ibigo, kuko ngo bisanga babazwa byose bonyine, bikababana byinshi.
Ubushakashatsi bwakozwe na Komisiyo y’Ubutabera n’Amahoro ya Diyoseze Gatolika ya Gikongoro, bwagaragaje ko abasigajwe inyuma n’amateka bafite ibibazo byihariye kandi ko bakeneye ubufasha bwihariye, kugira ngo na bo babashe gutera intambwe ibaganisha ku (...)
Abafana b’ikipe ya Rayon Sports ndetse n’abanyenyanza muri rusange, bishimiye gusabana n’iyi kipe bakunda ku wa 24 Nzeri 2022. Bahuriye muri gahunda yiswe ‘Gikundiro ku ivuko’ yabimburiwe n’umuganda wo gutunganya umuhanda uturuka ahitwa Kwa Hadji ukanyura mu Mudugudu wa Kavumu ukomokamo abakinnyi benshi batangije iyi kipe, (...)
Bamwe bamwita ‘Umukecuru wa Mukura’, abandi bakamwita ‘Mama Mukura’ kubera ko ari umufana uzwi w’iyi kipe y’umupira w’amaguru yo mu Karere ka Huye. Ariko ubundi yitwa Madeleine Mukanemeye.
Umuyobozi mukuru w’Urwego rw’Igihugu rushinzwe uburezi bw’ibanze (REB), Dr. Nelson Mbarushimana, avuga ko mu myaka ibiri iri imbere abarimu bose bazaba barahawe mudasobwa zizabafasha kunoza umurimo bakora.
Nyuma y’uko tariki ya 19 Nyakanga 2022, Béatrice Munyenyezi yaburanye mu mizi ku byaha bitatu mu byo aregwa, ari byo gukora Jenoside, gucura umugambi wo gukora Jenoside no gushishikariza gukora Jenoside, ku wa Mbere tariki 19 Nzeri 2022 yaburanye ku byaha bindi bibiri aregwa ari byo, ubufatanyacyaha no gusambanya ku (...)
Hari abanenga Kiliziya ndetse n’amadini gusezeranya abagore n’abagabo kuzabana akaramata, banabinenga kutemera gatanya, ariko byo bikavuga ko bibiterwa n’uko gutandukana kw’abashakanye bisenya umuryango bikanagira ingaruka ku bana.
Guhera ku wa Kabiri tariki 6 Nzeri kugeza ku wa Kane tariki ya 8 Nzeri 2022, abafatanyabikorwa banyuranye bo mu Karere ka Nyamagabe bagaragarije abaturage ibyo bakora, benshi barabyishimira kuko bahakuye ubumenyi buzabagirira akamaro.
Abanyeshuri babiri mu barangije mu ishuri rikuru ry’Abaporotesitanti (PIASS) barushije abandi amanota, batahanye impanyabumenyi na sheki za miliyoni y’Amafaranga y’u Rwanda, kuri uyu wa 8 Nzeri 2022.
Umukuru w’Umudugudu wa Ngoma ya 3 uherereye mu Murenge wa Ngoma mu Karere ka Huye, hamwe n’abanyerondo bane, ubu bafungiye kuri sitasiyo y’Urwego rw’Ubugenzacyaha (RIB) ya Ngoma, mu gihe bagikorwaho iperereza ku cyaha cyo gukubita umugabo n’umwana we.
N’ubwo amakimbirane mu ngo aba aturuka ku bashakanye bombi, hari abagore bo mu Karere ka Huye bavuga ko agenda yiyongera kubera ko abagore batagishaka guca bugufi.
Ubushakashatsi bwakozwe na Komisiyo y’ubutabera n’amahoro mu Rwanda, bwagaragaje ko ibihano biremereye bigenwa n’itegeko rihana ihohoterwa rishingiye ku gitsina, biri mu bituma abagore bahohoterwa n’abagabo babo ntibashake ubufasha mu mategeko.
Minisitiri wa Siporo, Aurore Munyangaju Mimosa ari kumwe na Minisitiri w’Ibikorwa remezo, Dr Ernest Nsabimana, basuye Stade Huye ku wa Gatatu tariki 31 Kanama 2022, maze banyurwa n’uko yavuguruwe.
Nyuma y’imyaka 30 abayoboke b’Itorero ry’Abangirikani (EAR) b’i Nyaruguru, bayoborwa na Musenyeri ukorera ku Kigeme mu Karere ka Nyamagabe, ku Cyumweru tariki 28 Kanama 2022 bahawe Diyosezi yabo hanimikwa Musenyeri mushya wo kuyiyobora.
Mu gihe abantu bakunze kujya gusengera i Kibeho cyane cyane ku itariki ya 15 Kanama bazirikana ijyanwa mu ijuru rya Bikira Mariya, no ku ya 28 Ugushyingo bazirikana igihe amabonekerwa yahatangiye, hari benshi bavuga ko bagiye bahabonera ibitangaza.
Abahinga mu bishanga bya Gasuma na Ruhoboba mu Murenge wa Simbi mu Karere ka Huye, barifuza gutunganyirizwa ibi bishanga ku buryo bajya babasha kubona amazi yo kuhira mu buryo bworoshye, bityo babashe kubibyaza umusaruro no mu gihe cy’impeshyi.
Musenyeri Célestin Hakizimana, umushumba wa Diyoseze Gatolika ya Gikongoro, yabajije abari bateraniye i Kibeho kuri uyu wa 15 Kanama 2022, ngo "Ese Bikira Mariya adusuye uyu munsi yaza aseka cyangwa yaza yahogoye?" Yabasabye kandi kwisubiraho bakareka gukomeza kubabaza uwo (...)
Musenyeri Célestin Hakizimana, umushumba wa Diyosezi Gatolika ya Gikongoro, avuga ko hakiri igihe kugira ngo Bazilika ya Kibeho itangire kubakwa, ariko ko hagiye gushyirwaho Komite yo gukurikirana imyubakire yayo. Musenyeri Hakizimana avuga ko icyemezo cyo gushyiraho komite ikurikirana imyubakire ya Bazirika ya Kibeho (...)
Ubuyobozi bw’ishuri rikuru ry’imyuga n’ubumenyingiro ry’i Huye, IPRC-Huye, burasaba abanyeshuri baryigamo kurangwa n’imyitwarire iri mu murongo uboneye (disipuline), bafatiye urugero ku Nkotanyi zawugendeyemo zikabasha kubohora igihugu.
Itsinda ry’abakobwa umunani bari basanzwe bakora umurimo wo gutaka amasaro, biyemeje no gukora tapis mu dutambaro dusigazwa n’abadozi. Claudine Nyirakamana, umwe muri aba bakobwa bakora mu gakiriro k’i Save mu Karere ka Gisagara, avuga ko izo tapis bazikora bifashishije umufuka bagenda bapfundikaho udutambaro duto (...)
Urubyiruko rw’abanyeshuri rurasabwa kuzirikana ko ibiruhuko atari igihe cyo kwicara imbere ya televiziyo gusa, ahubwo ari n’umwanya wo kwitoza umurimo.
Ubwo hirya no hino mu Rwanda habaga ibirori byo kwizihiza umunsi mukuru w’umuganura, hari abandi bavuga ko batabonye uko bakora ibirori, bakavuga ko byatewe n’ubukene kuko no kubona ibyo kurya bisigaye bigoye.
Ubuyobozi bw’Akarere ka Nyaruguru, kuri uyu wa 4 Kamena 2022, bwatangije amarushanwa ku kurwanya isuri, abazahiga abandi bakazahembwa.
Umuyobozi w’Akarere ka Nyamagabe, Hildebrande Niyomwungeri, avuga ko umwaka w’ingengo y’imari 2022-2023, uzarangira amashanyarazi amaze kugezwa ku baturage 85%, habariyemo abazayafatira ku mirongo migari n’abazaba bafite ay’ingufu zisubira.
Hari abitegereza ukuntu ahitwa mu Cyarabu mu mujyi wa Huye hari amatongo ahamaze igihe, ugasanga bibaza bati “Kuki abafite ibibanza mu Cyarabu bananiwe kubyubaka batahabwa igihe hanyuma bakabyamburwa?”


text:
PVC Ubusitani bwa Hose
Ibisobanuro birambuye
Ibibazo
Ibiranga ibicuruzwa
Ubwubatsi:
Tube: PVC idafite ubumara bworoshye
Gukomeza: fibre fibre tensile
Igipfukisho: PVC idafite uburozi bworoshye
Gusaba:Gukoreshwa cyane mu kuvomera ubusitani no gukaraba imodoka, gusukura urugo, muri parike, umuganda, inganda nimiryango.
Iyi Irrigation Hose iroroshye kuyikoresha, yoroheje kandi yoroheje, igishushanyo mbonera cyurukuta kugirango wirinde kinking, amabara atandukanye, UV hamwe na crush irwanya ubuzima bumara igihe kirekire, uburebure butandukanye buraboneka, gukoresha ibihe byose, iyi busitani irashobora gutangwa muburyo butandukanye ya nozzles, fitingi na hose reel.
Ubusitani bwubusitani nuburemere bworoshye kandi bworoshye, bituma biba byiza ahantu hato nka patiyo na etage kandi byoroshye kubika muri garage mugihe cyimbeho.Iyi shitingi ikozwe nibikoresho bishya byemewe ntibiramba gusa, ariko birwanya kinking kugirango bigufashe kubungabunga indabyo nziza, ibyatsi nubusitani udahora usubira inyuma kugirango ubigorore.
Ibiranga:
Kurwanya umuvuduko ukabije, nta kumeneka;
Kurwanya-abrasion, Anti-UV, igihe kirekire cyo gukora;
Ntabwo ari uburozi, Nta mpumuro nziza;
Umucyo woroshye kandi woroshye, byoroshye gukonjesha;
Ubushyuhe:-10 ° C (-50 ° F) kugeza kuri + 65 ° C (+ 150 ° F)
Ibisobanuro:


text:
INYIGISHO YO KUWA KANE W’ICYUMWERU CYA 5 CYA PASIKA
Amasomo: Intu15, 7-21; Zab 96(95); Yh 15, 9-11
Urukundo rw’Imana rugaragarira mu kubaha amategeko yayo ari byo bitanga ibyishimo nyakuri
Bavandimwe Kristu Yezu akuzwe,
Amasomo matagatifu tuzirikana kuri uyu wa kane, mu rugero duhabwa na Kiliziya ya mbere turerekwa uburyo bwo kudahubuka mu gukemura ibibazo duhura na byo mu rugendo rugana Imana. Hanyuma mu Ivanjili Yezu Kristu arakomeza gutanga umurage: “ Nimwubaha amategeko yanjye, muzaguma mu rukundo rwanjye, nk’uko nanjye nubaha amategeko ya Data, maze nkaguma mu rukundo rwe.”
Duhereye ku bushishozi bwa Kiliziya : nk’uko tubizi mu ntangiriro za Kiliziya, intumwa zahuye n’ibibazo byinshi byashoboraga kuyisenya itarashinga. Itotezwa ryatumye intumwa kimwe n’abandi bigishwa bahunga batatanira mu mahanga. Mu gihe abatoteza intumwa bibwiraga ko ibyo guhamya urupfu n’izuka bya Kristu birangiriye aho, Imana yo yari ifite umuvuno wo kubyazamo iyamamazwa ry’inkuru nziza mu mahanga yose. Aho abigishwa bahungiraga hose ntago bahwemye kwamamaza inkuru nziza ya Yezu Kristu ibi byatumye haboneka abayoboke benshi b’abanyamahanga, nuko icyo Yezu atwigisha gusaba Data mu isengesho rya Dawe uri mu ijuru kigerwaho: ”INGOMA YAWE YOGERE HOSE.”
Bavandimwe, ikibazo cy’ingutu intumwa zahuye na cyo cyabaye icyo guhuza ubukristu n’imico ya kiyahudi n’iy’abanyamahanga. Ubukristu bugomba gukiza no kumurikira imico yose. PETERO Umutware w’intumwa mu bushishozi bwinshi ntago ahutiraho, mbere yo gufata umwanzuro arakoranya inama agahuza ibitekerezo bye n’ibya bagenzi be bakoze ubutumwa mu mahanga, kugira ngo batava aho babangamira ugushaka kw’Imana mu bantu. Byose kandi babikora bamurikiwe n’Ivanjili ya Kristu.
Muvandimwe wahawe Roho mutagatifu kumwe na Petero, mu bibazo by’ingutu uhuye na byo ibyitwaramo ute? Baca umugani mu kinyarwanda ngo: “Nta mugabo umwe”, abandi bati: “Inkingi imwe ntigera inzu” Hari umuntu ubaho nk’ushobora byose, akumva ko yihagije mu nshigano ze ko adakeneye ibitekerezo by’abandi. Hari n’uwumva ko igitekerezo cye kiba kiruta iby’abandi bose, kitakurikizwa ntirireme.
Bavandimwe, kimwe na Petero twige guca bugufi, kugisha inama bagenzi bacu, kujya inama n’abo dufatanyije ubutumwa hato utabangamira ugushaki kw’Imana. Icyo imana yifuza ku bagenerwamurage b’Ingoma yayo ni “ukwirinda kwijandika mu bukozi bw’ibibi no guhumanywa n’ibigirwamana”
Umwanzuro Petero na Bagenzi be bafata ni ryo rage twumvise mu Ivanjiri Yezu araga abe: kuguma mu rukundo rwa Kristu bigaragarira mu kubaha amategeko y’Imana bigatanga ibyishimo.
Muri uku kwezi kwa Bikira Mariya dukomeze gusabirana twisunze uwo mubyeyi kuguma mu rukundo rw’Imana kugira ngo tubashe kubona ibyishimo by’ukuri kandi tubisangize abavandimwe bacu, aho kubabera imitwaro cyangwa kuyibagerekaho.
Nyagasani Yezu nabane namwe!
Padiri Emmanuel Nsabanzima/Butare.


text:
Guverineri w’Amajyaruguru n’uw’Iburasirazuba baganiriye ku gukumira ibyaha byambukiranya umupaka
Kuri uyu wa Gatandatu tariki ya 11 Ukuboza 2021, Guverineri w’Intara y’Amajyaruguru Dancille Nyirarugero na Guverineri w’Intara y’Iburasirazuba Emmanuel K. Gasana n’inzego z’umutekano zikorera muri izo Ntara bahuriye mu Karere ka Gicumbi mu nama yo kwigira hamwe uko aboshya abantu gukora magendu n’ibindi byaha byambukiranya umupaka bafatwa bagahanwa.
Ni inama ije ikurikira iyabereye mu Ntara y’Iburasirazuba, iyi ikaba ibereye mu Majyaruguru kugira ngo harebwe uko umutekano w’umupaka wifashe.
Guverineri w’Intara y’Iburasirazuba Emmanuel K. Gasana avuga ko barebeye hamwe aho imyanzuro yafashwe ubushize igeze ishyirwa mu bikorwa, kungurana ubumenyi ku mikorere n’imikoranire byatuma bashobora gukumira no kurwanya ibyaha byambukiranya imipaka binyuze mu nzira zitemewe n’amategeko.
Mu myanzuro y’ubushize bari biyemeje guhugura Inkeragutabara ndetse na bamwe mu rubyiruko kugira ngo bafashe mu kurinda ahantu hari ibyuho hakunze guca magendu ndetse n’abantu bagenda nijoro mu buryo bunyuranyije n’amategeko ndetse no kureba ahantu hari ibyambu bitemewe kugira ngo hategurwe abantu bahabwe amahugurwa ndetse banahabwe ubushobozi bwo kurinda ibyo byambu.
Mu byaganiriwe uyu munsi rero harimo kureba umusaruro wabyo kuko abarinzi b’ibyambu bashyizweho mu Ntara y’Iburasirazuba ndetse no mu Majyaruguru mu turere dukora ku mupaka.
Ikindi kwari ukureba ahakiri ibyuho cyane mu gukurikirana abantu bagura ibicuruzwa n’inzoga zitemewe kuko ari bo batuma ababyinjiza mu gihugu batabivamo.
Guverineri Gasana ati “Bariya bantu bakora magendu cyangwa abakoresha inzira zitemewe n’abaca muri ibyo byambu hari abantu bashyira ibintu bakomeye, turagira ngo rero dukurikirane kugera kuri wa muntu ubigura uba watumye abo bantu babikora.”
Banarebye ku mikorere y’amaguriro yagiye ashyirwa mu turere twegereye imipaka niba koko abaturage bayitabira cyangwa bakijya gushakira muri Uganda ibidafite ubuziranenge.
Banarebye aho umuhigo w’umudugudu utarangwamo icyaha abaturage basinyanye n’abayobozi aho ugeze weswa.
Guverineri Gasana avuga ko banarebye niba hashobora gushyirwaho abantu bihariye bagenzura magendu n’ibiyobyabwenge byinjira mu gihugu mu muhora wa kabiri mu turere twa Gatsibo na Kayonza kuko hari ibishobora kunyura mu rihumye abarinzi b’ibyambu bakabijyana muri utwo turere.
Kuva abarinzi b’ibyambu bashyirwaho mu Karere ka Nyagatare, kuva muri Nzeri kugeza mu Gushyingo 2021, abantu 232 bashyikirijwe inkiko nyuma yo gufatwa binjiza ibiyobyabwenge mu gihugu.
Hari kandi abantu 98 bashyikirijwe inkiko kubera kwinjiza magendu mu gihugu, naho abantu 962 bafashwe banyura mu nzira zitemewe n’amategeko.